Min Aung Hlaing relmi le a kuthnuai ih zung thusuahmi a kalhaw | Falam Online Media\nMin Aung Hlaing relmi le a kuthnuai ih zung thusuahmi a kalhaw\nMin Aung Hliang in rampumhuap rorin Meisa tha hmangmi Tlangleng kan hmang ding tiih a rak aukio reromi cu a kut hnuai ih um Ministry of Electricity & Energy zung cun a cangsuak thei lo zia an langter a si.\nMeisa tha hmangmi tlangleng hmang ding cun catbangloin meisa a ṭha ṭul ih, atu kan dinhmun ahcun mipi khawpkhamding hmanin meisa an suah thei lo.\nCumicu Ministry of Electricity & Energy zung rori`n mipi theihternak an nei ih “Meisa suahnak ceetzung pawl in meisa an suah tam thei lo ruangah semrem in hmang thei dingah meisa hmangtu tambik lai fang, zing nazi 7 in 11 karlak siseh, zaanlam nazi 5 in 7 karlak ah meisa kan mit hrimmi a si” tiah မြန်မာ့အလင် thuthang ah an suah a si.\nMinistry of Electricity & Energy zung thusuahvek a si le apangai meisa suahtambik hi 4200 megawatt a si ih, atucu 1470 megawatt amal ti a si.\nHivek dinhmun a si nak san cu Ceetzung ṭhenkhat an cawl ruangah siseh, Yadana offshore gas project an rem ruangah le Kayah ramkulh ih Biluchaung meisa peknak tower pawl bomb thawn an puah siat ruangah a si ti`n Ministry of Electricity & Energy zung thusuahmi ah an ngan tel.\n← SAC ralhraang in thuneihnak a la hnu in ramsung Riitsii hmangtu an pung\nSAC Ralhraang kut tuar in Chinmi 160 luan nunnak liam zo →\nRalhraang in mibur an Urkaang that mi ah Save The Children ih hnaṭuan mi 2 an tel thu nemhnget\nDecember 28, 2021 December 28, 2021 Ni Hnem Sung 0\nMay 20, 2021 May 20, 2021 Ni Hnem Sung 0


Lungawi In Au Uh - Chinland Today Media\nLungawi In Au Uh\nDecember 26, 2009 7:42 pm·0 comments\nMaw leilung tlun minung pawl, Bawipa thangtthatnak hla lungawi in sak uh. – Saam 100:1\n– Micah 1-3\n– Thuphuan 11\nDuke phunsang tlawng ih basket ball team uarzettu pawl cu “Cameron aatpi pawl” tiah kawh an si. Duke cu a thiambik team a simi North Carolina thawn an hun lek cun Duke thapetu pawl hnenah hiti’n thu an than: “Himi cu nan rak hngakhlap reromi leh zuam awknak a si. Phuahlam hawl rero loin thapek thei tawk pe dingin rak ra cio uh. Cameron lehnak innpi tuih zaan hnakih thawm ring um nawn lo dingin,” an ti. Duke thapetu pawl in cuih thuthanmi cu thungaizet in an cohlang.\nSaam 100 nak ngantu in Pathian a tlaihsan vekin midang khal cuvek siter a duh. “Bawipa thangtthatnak hla lungawi in sak uh,” ti’n a au (c.1). A minung pawl cun zalenzet in thangtthat ding a si, ziangahtile Anih cu Israel pawl thukamtu a si. Annih pawl cu A cahnak hmuahhmuah le A tthatnak hmuahhmuah ruat dingah kawh mi an si.\nPathian ih tthatnak le zaangfahnak in kan duhdawtnak le kan lungawinak in tthangphawk seh. Hiti ih kan ti tikah zalenzet ih thangtthat duhtu pawl in supmi le tuah ngam lo kan neihmi pawl pahbal sinsin in langhnganzet in Pathian thangtthat daan zir ding a si. Cuti’n langhnganzet ih thangtthat ruangah dai zirziar te’n thangtthat le fimkhur te’n biak le thangtthat khal an zir a ttul ve.\nPathian biak timi cu in Sersiamtu, Ruundamtu le in kilkhawitu kha thinlung takin ttihzah upatnak pek le A thiltuahmi pawl ruat in thangtthat khi a si.\nLeitlun mi zate in Bawipa thangtthat hla sak uhsi,\nHuham le maksaknak ih khat Siangpahrang thangtthat uh;\nTlang pawl kun in tipithuanthum an huuk dumdo ding,\nNa huham le Na hmin an theih in.\nPathian Thu kan ruahthukmi hin Amah\nlungawizet ih thangtthatnak ah in hruai seh.\nHla Thar Sak Aw\nZaangfah hnakih Uak deuh


Miss Ruth Par Tin Dim “Miss Teen Tourism 2021” Zuam Dingin Philippines Ramah A Feh Ding – Meifar\nMiss NewFace International 2020 Winner ngahtu Miss Ruth Par Tin Dim cu ‘Miss Teen Tourism 2021’ zuamawknak ih tel dingin Philippines khawpi Manila ah a feh ding. Miss Teen Tourism 2021 zuamawknak cu July thla sungah an nei ding.\nMiss Ruth Par Tin Dim ih zuamawknak hmin cu Angelina Ruth a si. NewFace timi Model Agency ih tuahmi Miss zuamawknak ah winner cotu a si ih tu’ah Myanmar rampi aiawh in Philippines feh dingin ṭim a tuahaw rero lai.\nMiss Ruth Par Tin Dim in “Nehnak thawn Philippines ram ihsin ka ra tlung ding ti ruahsannak ka nei. A san cu kan ram buai laiah harsa zetin kan zuamnak cu Pathian in a thei ih nehnak in pe ding ti ka zum.\nCun, Chin G-Z pawl upatnak ka lo pe, nunnak hlantu pawl ka lo upat tuk, miphun le ram hrangih nunnak nan thapmi ka hmuh tikah ka lo upat tuk. Nehnak kan co hlanlo hmainor sin uh, kei khal a hlan hnakin mipi in thazang in pe ih in dinpi dingin ka lo sawm” a ti.\nAngelina Ruth hi 2020 June thla ah Modeling lam training arak kai, City puai fate deuh zuamawknak ah a tel ih Second Runner-up arak ngah zo. Miss Angelina Ruth cu Hakha khuami Pu Thla Ceu le Thantlang Peng Tluangram khuami Pi Sui Dawi (Doi) tei fanu a si, an fate 5 lakah 3-nak a si ih Hakha ah an khuasa. (The Hakha Times)


Tui Season Champions League Ih Champion Zum Bikmi Lole Rating – Times Of Chinland\nTui Season Champions League Ih Champion Zum Bikmi Lole Rating\nTui season champions league zuamawknak khal sungsuak pawl lek theh zo a si ih quarter final dinhmun thleng zo in a sosang vivo.Sungsuak dinhmun ah team tha zetzet Real Madrid ,PSG ,Atletico Madrid le Bayern munich pawl kan rak thlahliam zo ih team 8 lawng an taang thlang.\nPremier league ihsin team 4 Man United ,Man City ,Liverpool le Tottenham pawl in quarter final an lut thei ih Laliga ihsin team khat Barcelona vial in quarter final an lut thei.Serie A ihsin Juventus ,Netherlands ihsin Ajax le Portugal ihsin Porto pawl cu tuitum champions league zuamawknak ih quarter final lut pawl an si.\nHimi team 8 lak ihsin tui dinhmun ih champion zum bikmi lole ranking dinhmun tarlang a si ih Rating sang pawl cu quarter final khalah an harsa lo ding ti ih zum deuhmi le tui season champions league ih an sulhnu khal zoh tel a si.\n1.Barcelona ( Rating 10/10 ) – Tui dinhmun ah Barcelona cu Rating sangbik ih ret an si ih Champions league tlunah Laliga le Copa del rey cawi thei khal an si.\n2.Liverpool ( Rating 9/10 ) – Sungsuak dinhmun ih Bayern Munich dawisuaktu Liverpool in Barcelona an thlun ih Premier league khal an beisei lai.\n3.Man United ( Rating 8/10 ) – Coach thar thawn lek thazet le khualkhua ih PSG neh theitu Man United khal Rating 3nak ah an um ve ih Solskjaer thawn thilmak an tuah thei zumtu an tamzet.\n4.Man City ( Rating 7.5/10 ) – Pep Guardiola thawn Champions league ih champion tumzet Man City khal an lek thazet nan,tonteh an nei lo thawn tuhrih ahcun Rating 4nak ih retmi an si.\n5.Juventus ( Rating 7/10 ) – C.Ronaldo thawn Champions league ih Champion tumzet Serie A lal Juventus khal sungsuak dinhmunah ah ropi zetin an come back nan,Rating 5nak an si hrih.\n6.Ajax ( Rating 7/10 ) – Sungsuak dinhmun ih thilmak tuahtu le champion lai Real Madrid dawisuaktu Ajax hi tleirawl thawn thazet ih thuam mi team an si ih Rating 6nak ah an um.\n7.Tottenham (6/10 ) – Premier league club Tottenham khal quarter final cu hahdah zetin an lut nan,champion zum ciamco mi an si hrih lo.\n8.Porto ( Rating 4/10 ) – Portugal club Porto hi tui tum champions league quarter final lut lakih champion zum lo bikmi lole Rating niambiik cu an si.Asinan,mi tampi theih lomi cu Porto hi group dinhmun ihsin lek thazet an si ih sungpuai an rak nei lo.Sungsuak khalah Roma paltlang in quarter final an rak lutih 1987 le 2004 ah an rak champion zo.\nEurope League Ah Arsenal An Come Back Ih Khualkhua Ah Chelsea An Puak\nChampions League Sungsuak Dinhmun Ih Record Ropi & Cephnep


ABOUT US | GFYO\nPosted on January 25, 2015 July 7, 2016 by admin\nGFYO ti mi cu leitlun hmunza kip ih a um mi Falam a duhdawttu mino pawl hmunkhat te ih khua le ram hrang hnaṭuan tlang ding ti tumtahnak thawn Feb 20,2011 ah online(Skype) ah relkhawmnak nei in rak din mi Pawlkom a si. GFYO cu a sau zawngin Global Falam Youth Organization ti nak a si. USA, Australia, Canada, Switzerland, Singapore, Norway , South Korea tvk Laimi ram tin ihsin ṭuan khawm mi a si. A tel hrih lo mi ram pawl khal sawm bet vivo an si.\nGFYO ih Tumtahmi pawl cu:\n1) Khua le Ram a duhdawtu ram sung/ram leng mino pawl hmunkhat te ih hnaṭuan tlang ding.\n2) Cozah project ih telban lo mi khuatlang ṭhansohnak project pawl ṭuan tlang ding.\n3) Nunphung kilkhawi cawisang ding.\n4) Falam mi le sa, kilkip ṭhansohnak hrang tuah ding.\nKan thuken cu “Mawhphurhnak tumpi a neitu Mino” ti a si. Khawtlang ṭhansohnak lam hi a hleice in kan ṭuan mi a si. Culawng siloin harsa ṭanpinak, ramleng ih fimzirnak ih kaipeh vivo daan ding seminar tvk tete khal a remcan daan in kan tuah.\nGFYO cun miphun le biaknak thleihdannak a nei lo ih khua le ram thansonak hrang pum a pek aw duhtu zaten sangka ong in kan lo hmuak ringring asi. GFYO hlawhtling thei nak ding hrangah ruahnak in siseh, sum le saw in siseh, thlacam sak nak in siseh in tangpi camcin ding khal zangfah kan lo dil asi.


Mindat Le Kanpetlet Mino Pawl Cu Ramlak Ihsin Thailand Le Malaysia Ram Ah An Feh Tam, Harsatnak Phunphun An Tong – Meifar\nChin ramsung a buai vekin Mindat le Kanpetlet mino tam zet cu hnuailam, ramlak ihsin Thailand le Malaysia ram ah an feh cece. Mino kum 18 kiangkap hrawng an si ih nunau an tam sawn, mipa cu malte lawng an si.\nKanpetlet khuami pakhat in, “Mindat le Kanpetlet mino pawl cu tlawng an kai thei lo, hnaṭuan ding aum lo. A hlanah cun tlanglo ah hna an ṭuan ṭheu, Coffee hmuan ah tla hna an ṭuan. Asinan, tu’ahcun hnaṭuan ding zianghman aum nawn lo.\nZiangvek asikhallen ramdang feh lawng an hrangah aum zo. Nulepa pawl khalin an fale hi khua ah an um asilen ralhrang in an kai ding, an that ding ti an phang. Nulepa pawlin an fale hrangah ramdang feh cu luatnak ciikhat ah an ruat thluh” a ti.\nHnuailam ihsin Malaysia fehtu pawl cu mi pakhat ah ting 30 an cem. Pakokku ihsin Thailand ramsung ah an lut ih puaisa pawlin an fehnak ding lamzin cu an tawlrel sak. Ṭhenkhat kaih tong pawl cu an puaisa pawlin an buaipi, asinan ṭhenkhat cu kaih an tong hnuah an puaisa in an tlansan ṭheu.\nPakokku ṭuanvo neitu in, “Motor pakhat ah nunau 30 le mipa 1/2 an to ṭheu. Ṭhenkhat cu a bakin an feh ih an thlen hnuah thla 3 hlawh an cutsak, tluangten an fehsuak thei asilen zarhkhat sungah Malaysia ram an thleng thei” a ti.\nRamlak an fehnak ah harsatnak phunphun tong an um, ṭhenkhat cu ramlakah an puaisa pawlin an tlansan ih ei le in ding an nei lo. Kan dungah Kawlram ihsin Thailand ramsung ih lut nunau pahnih cu motor sungah thawsam in an thi ih ramlak ah an hlon. Ramlak an fehnak zalam tluan ah pawngsual tong le hmuhsuamnak phunphun tong khal an um.\nAustralia Fala Cu Inn Par Ihsin A Tla, Zianghman Thei Lo In Siizung Ah A Um, A Pasal Si Mai Ding A Tlangval In Arak Phatsan


Australia Nauhak Kum 3 Mi Cu Ramlakah Ni 3 Sung A Hlo, Vangcung Mi In Arak Kilhim – Meifar\nAustralia Nauhak Kum 3 Mi Cu Ramlakah Ni 3 Sung A Hlo, Vangcung Mi In Arak Kilhim\nAustralia tlangram khuate ih um nauhak kum 3 mi Anthony “AJ” Elfalak cu amahten ramlakah ni 3 sung a hlo. A innsang pawlin palik an theihter ih an hawl, helicopter le leihnuai ihsin an hawl ciamco hnu ni 3-nak ah himdamten an hmu.\nHelicopter ihsin an zuk ngah ih a kiangah vangcung mi aum tin hringtu a nu in media hnenah a sim thei. Anthony “AJ” Elfalak hi harhdamnak ṭha lo a si ih a ṭong thei hrih lo, zan 3 sung rori khuadai lakah aum ih rawlei ding khal aum lo nan damcak zetin an hmusal ruangah an mangbang tuk.\nA nu Kelly Elfalak in, “Sakhua mi innsang kan si, Fala Thianghliam Mary le Vancung mi pawlin ka fale pawl an umpi ringring. Vancung mi pawlin an umpi ringring ti ka thei ih ka hmusal ding tin ruahnak ka neicia” a ti.\nAnthony cu palik pawlin an va hruai ih siizung ah an zohdik, a harhdamnak khal a ṭha thluh ih a aipuang tuk an ti. Special Operations Team pawlin an hmuh hlan nazi 1 duh ah hringtu a nu cu biakinn ah thla arak cam rero.\nA nu in, “Thlacamnak ih thil titheinak a si, thla ka cam thluh cu ka hmusal ding ti zumnak ka nei” a ti. A thlacam hnu nazi 1 ah palik pawlin an hmuh thu an sim thei. Siizung ihsin an suak zo ih palik pawlin ziangtin inn ihsin a tlansuak tileh ziangtin ramlak a khuasa ti pawl an zingzoi vivo ding.


Nunau Pawngsual Tumtu A Mipa Sinak An Rak Tansak Keuhki - Chinland Today Media\nNunau Pawngsual Tumtu A Mipa Sinak An Rak Tansak Keuhki\nMarch 1, 2016 12:04 pm·0 comments\nIndia ram Madhya Pradesh ah nunau pakhat cu hramhram ih sualpit tum tupa ih mipa sinak cu coka naam thawn a tan sak.\nUmaria, Govarde khawte ih thilthleng a si. Pawngsual tumtu pa, Ramkaran Prajapati, kum 19 mi hin a mipa sinak thisen suak naa tuk tuar loin sizung ah a feh. Sibawi pawl in palik pawl ih ca um lo ruangah an zohsak duh lo. Cutin a mah ten palik pawl hnenah a va sim thei aw.\nZaan sml 10 pm hrawngah a siih Palik pawl cun thuhla an zingzoi cih. Palik pawl hnen ih a simawk ahcun nunau nu in a zahmawh tuahmawh sak menmen vekin a rel aw. Sinan nunau nu pawngsual a rak tumnak ruangah a si ti an theihngah veten a mah kaihnak ding ca an suah cihsal.\nNunau nu ih pasal cu zu do in hmun dangah a fehter ih cutin zaan ah a thupthiar ih cangvai tum a si. Asinan nunau nu in ziangti tin simaw coka naam a rak lak ngah ih a rak tansak ta mai cu a si ko.\nRamkaran Prajapati hi Manpur ih sizung ah an enkawl rero lai. February 11 khalah Sidhi pengkulh ah nunau pakhat in a upa ih a sualpit tum ruangah a mipa sinak a rak tansak ve. Tu hi thlakhat sung ih veihnih rori mipa sinak tansawk awk a thlennak a si.\nCondom Fir Ruangah A Pa In A Fanu That\nIndia Ah Hindu Puai Ah Mi 100 Lenglo Palthat-aw


Red Cross Pawl In Kawlram Thawngtla Pawl Vehsal Ding - Chinland Today Media\nJanuary 22, 2013 11:53 am·0 comments\nYANGON (Mizzma News): Kawlram sung ih thawngtla pawl cu, Red Cross pawl in vehvaihnak an neih ding thu theih asi. Hi thu hi, ICRC President Peter Maurer le kawlram President Pu Thein Sein an tonawknak ih thusuak asi. Maurer hi Red Cross president dinhmun ih kawlram tlawngtu hmaisabik khal asi fawn.\nDecember 2005 ihsin, kawlram ih thawngtla pawl hi Red Cross plaw ih an vehvaihank cu an titawp ih, tuini tiang an khar lanta. Kan dung naite ih ICRC president kawlram a tlawnnak le Thein Sein thawn an tonnak cun rahtha a rah ter.\nThawngtla pawl an vehvaih tik ih an tuah ding mi cu an harhdamnak zohfel, a tulmi si pek, an nitin thiltulmi sahbuan, ha thuahnak tvk pawl pek ding asi. Maurer cun, “Kawlram ih kan tumtahmi in hlawhtlin ter ruangah kan lungawi nasa. 21.1.2013 zarh ihsin thawngtla pawl vehvaihnak kan thok ding asi” ti in Mizzima News ah asim.


USA umhrang: Nauhak hrang sumkhawl dan - Hre Mang\nUSA umhrang: Nauhak hrang sumkhawl dan\nZiangtin fale (nauhak) hrang tlawngkainak ding sumkhawl a tha bik?\nUS a ummi laimi fale, nauhak te pawl an pitlin tik ahcun US laimi pawl hi second class level pawl an thlen theinak ding hrangah siseh nulepa in fale tlawngkai nak hrangah sumpai a then a lang tal khawl cia thei nak ding hrangah siseh ziangtin sumpai khawl le tipung a tha bik timi thu tawiten vun tarlang sehla:\nPrivate College le University pawl ahcun kumkhat tuition fee hi US $ 30,000 lenglam an si theh.\n2005 ah US national level ah Public College/University pawl ah kumkhat tuition fee hi US $ 9000 (thawngkhua) asi ih tuition fee hi inflation rate (4% to 6% per year) hnakih let thum (three times) in a pung ti asi. Cuti asiruangah a tu ah nauhak te asi mi (kum ngai kan ti kei cu) college a thlen tikah (tui hnu kum hleinga) public college/university ah tuition fee hi ziangmawzat a kai vivo dingih laimi tamsawn, blue color hnatuan dinhmun le low income dinhmun in fale te tlawngkai man peksak thei tu minung a mal aw zet ding. Cuti asi ruangah fale te an nauhak lai ihsin nule pa in ziangtin sumpai fale hrangah khawl cia a theih timi thu thei in le a tha bik chance (opportunity) ah ret le sumpai khawl thei a thu pi zet.\nUS government in low income family pawl hrangah a ruatsak mi nauhak hrang tlawngkainak sumpai khawl dan (Children Education Saving program) pawl hi hman thiam a thu pi zet. US kumpi in a ruatsak mi pawl, Coverdall Education Saving, 529 College saving plan, tvp. ah sumpai khawl asile kumpi hnenah siah (tax) pek tul lo ten sumpai ret le ti-pun theih asi. Children College saving plan pawl hi nauhak pakhat hrangah kumkhatah US $ 2,000 tiang ret theih asi ih US market retin sumpai a tha mi asi. Cuvek sumpai retnak ah sum ret tikah thlakhat ah $ 25, 50, 100 tikvekin maw tax return ngah tikah $ 1000 tikve in maw mai tlin dah le duhdan in ret theih asi fawn.\nCuruangah fale nauhak te a nei tu pawl hrangah US kumpi in a ruatsak mi sumpai retnak-tipunnak bungrua pawl hi hman thiam a thupi zet.\nUS bank menmanah sumpai ret asile a pung (interest) cu .5 (point five) tivek fang asiih inflation (tangka man tum) thawm tuak asile kum a rei ret poh le retmi zat thangka man hman a tum sinsin. Curuangah US market rate in (example, 10 to 12%) pungih sumpai fale hrang khawl asile thlatin maltete khawl mi in kum a rei tikah fale hrang thathnemnak tampi a suah thei ding ti duhsak le thu duh-am zetin ka rak ngan asi hi.\nZiangtluk in US $ 100 hi tikcu a rei tikah a pung thei timi chat pakhat a hnuai lamah ka rak ret, rak zoh duhduh hrangah.\nA hnuailam ih tarlang mi hi example pek mi asi. Thuthimnakah US $ 100 hi thlatinte na ret ih na bet ringring asile ziangzat na ngah thei ding timi asi. A thlunlam ih % ret mi hi a pung (interest rate) asi. Thimnakah, thlatin US $ 100 na ret ih 11% rate pung in kum 25 (kum kulhluannga) sung na ret asile US $ 15761, 11% pungin kum 20 sung na ret asile $ 86,564 tiang a pung thei tinak asi.\nFale tlawngta hrang lawng si loin mai hmailam pawimawh cakkhai hrangah siseh sumpai khawl duhtu cun bank menmenah ret loin Investment company ah ret asile tampi sumpai a tha cak ih a hlawk sinsin fawn.


N. Korea In Lawng Feh Kham - Chinland Today Media\nJune 24, 2009 3:43 am·0 comments\nN. Korea cun an ram thlanglam tipi thuanthum parah ram dangdang lawng leh an mai ramsung lawng pawlkhal June 25 ihsin July 10 tiang fehlo dingih a khamnak thusuah a tuah. Cui tlunah himi tipi ih ei in hawl leh sumdawng lawng pawlkhal suak thluh dingin thu a pe. N. KOrea Cozah ih Hydroraphic Deparment cun himi thuhi Japan Coast Guard hotu pawl hnen khalah a kuat zo ih, Himi tipi ih Lawnglut hrim thotho pawlcu N. Korea in ziangvek in a tuah tum timi cu theih a silo.\nN. Korea ih thil timi ah hin Japan Media dangdang pawlcun Hawaii lam hoi ih Missile kahsuak a tum ruangah a si ding tiah an zumnak thu an sim. Tui tumih N. Korea thil timi hin ziangvek buainak leh ziangvek Politics a danglam ter ding timi leh N. Korea hin a Nuclear leh Missile ralthuam a hmang ngaingai ke maw? timi cu leitlun ram dangdang hruaitu Politician pawlih thinlung thusuh awknak tumbik a si. Asi nan N.Korea cun tipi parih Lanwgfeh a kham naksan cu a ralkap pawlin raldo zir nak an neih ding ruangah a si tiah a simve.\nTu ah hin US ralkap pawlin Pacific tipi ah N.Korea lawngpi pawlcu ralthuam phur asi maw tiah an zoh fiangsak ringringih UN khalin himi dan hi June 12 ih a rak tuahsak zo vekin N. KOrea Lawngpawl cu ziang anphur timi zohfiang sak an si ding a rak tizo ih cumi zoh fiangsak an sianglo a sile tipi kapih khawmual ralkap pawlsim lohli ding in thu a suah zo.


Mopuai Ah Monu In Mopa Cu Cal-Ngolh Ti A Theisuak Ih A Tlu Dupti, A Ṭhen Hngal !!! – Meifar\nMopuai Ah Monu In Mopa Cu Cal-Ngolh Ti A Theisuak Ih A Tlu Dupti, A Ṭhen Hngal !!!\nFebruary 26, 2022 admin Leitlun 0\nIndia nunphung le daan ah nulepa lungkimnak in nupi pasal an nei cio ih an koppi dingih mizia hi an theifiang hmaisa dah lo ruangah neta ah buainak tong khal an um hnuaihni.\nFebruary 23, 2022 zan ah hlunghlai zetin mopuai an nei. Bharthana khua ah kutsihnak an nei ih lawmpitu mipi khal an tam zet, kutsihnak cu an nei thok ih pangpar orhter awknak caan an hmang. Cutawk ah monu in a pasal ding cu cal-kau, cal-ngolh ti a theisuak.\nSamlem a bun ringring ti a thei cu umngaihnak thei loin a tlu dupti, zianghman a thei lo lawk. An thangharh thei hnuah mopa cu a nei duhsal lo thu a sim thei ih an ṭhenaw, laksawng an ngahmi pawl khal an pe kirsal thluh. Cutin neiaw khuasuak loin mai innlam ciar ah an tin.\nCal-Kau, Cal-Ngolh Pawl Ih Danglam Hleicenak (6) Kan Siar Tlang Hrih Ding: Mi ṭhenkhat in cal-kau, cal-ngolh cu thilmawi ah an ruat lo ih an zahpi ruangah an sam in an khuhthup ṭheu. Capoh khal an tuar caan aum, asinan cal-kau, cal-ngolh pawl hi micungcuang an rak si sawn. Hlanlai mifim mithiam, leitlun mifim pawl khal an cal a kau ih a ngolh deuh tlangpi (Tulai fimthiamnak a sang ruangah ṭhenkhat mifim kan theihmi pawl cu an cal ngolhnak ah sam an khoter). Awle, cal-kau, cal-ngolh pawl ih danglam hleicenak kan zohtlang ding.\n(1) Amah le mah an rinsan aw: Cal-kau, cal-ngolh pawl hi anmah le anmah an rinsanaw zet. Midang zohman an rinsan lo ih anmah ke rori ih ding thei hi an zuammi bik a si. Mi kutke hnuai ah hnaṭuan an tum lo, an kutke hnuaiah mi hna an ṭuanter tum sawn. Harsatnak, buainak an tong tik khalah mi hnenah bawmnak an va dil dah lo ih anmahten an cinfel tum sawn.\n(2) Awlsamten thu an thleng dah lo: Cal-kau, cal-ngolh pawl ih fala le tlangval ding khalah an duhum zet, a san cu mi an duh hnuhnu cu an thinlung hi awlsamten a thlengaw dah lo. Asinan, an duhlo hnuhnu cu ‘No Way’ a si ko, lamzin aum nawn lo.\nThil pakhat khat an tuah asilen hlawhtling hlanlo an tuah ṭheu, a karlakah tlaksiatnak, beidonnak thleng khalsehla an thiltuahmi cu thihchilh rori in an tuah thotho ruangah an hlawhtling duh zet. An thinlung khal a pacang ih an khuaruahnak khal a puitling zet.\n(3) Zalen zet ih um an duh: Cal-kau, cal-ngolh pawl hi zalen zetin um an duh ṭheu. Anmai thu ih um an duh, midang ih thil fial tivek hi an ngaina zawng a si lo. Midang ih kaihremmi si hi an duh lo zet, midang an tibuai dah lo nan anmah hnaihnoktu pawl hi an dim cuang lo. Cal-kau, cal-ngolh fala tlang ih na nei asilen thil ti ding fial tamtuk lo awla nan duhawknak zalam a tluang ding.\n(4) An thiam, fim hleice: Cal-kau, cal-ngolh pawl ih ziangkim ah an fim in an thiam hleice ṭheu. An thil ruatmi hi a ṭha thei zet, buainak khal awlsamten an cinfel thei. An thluak a ṭha si ko.\n(5) An van a ṭha: Ziangkim an tuah, ṭuannak ah vanṭhanak cu an lamah a tang ṭheu. Harsa buainak ih an um tik khalah vanṭhannak cu an lamih a tang ruangah awlsamten harsa buainak ihsin an suaksal ṭheu.\n(6) An nuncan ziaza a ṭha: An thluak a ṭha ih thu an ruat ṭha ṭheu ruangah an nuncan ziaza khal a ṭha ih rinsan an tlak zet. Midang ti thinheng / thinnatter ding hi an duh lo zet, midang va hnaihnok hi an tum dah lo ih hringnun hi zalen zet, tlaitluang zetin an hmangliam ṭheu.\nRussia Le Ukraine Nupa In An Mai Ram Thantar Veve An Sin, Mipi Lunglai A Sun >>>


UDP Chairman kaih khih nak ih tel tu in Thuhla Cipciar Rel | Falam Online Media\nUDP Chairman kaih khih nak ih tel tu in Thuhla Cipciar Rel\nRose party tiih theih lar United Democratic Party (UDP) dintu le Chairman si cih mi U Kyaw Myint cu Thawngtlak tlan thubuai thawn September 29 zaan ah kaihkhih a si thu Myanmar President zung ih ṭuanvonei U Zaw Htay in a phuang.\nMyanmar President zung in U Kyaw Myint thuhla zingzoinak kan nei tiih thuthannak a neih hnu, September 29 zaan ah ṭuanvonei mipum 50 hrawng tel mi motor 7 hrawng thawn a um nak inn ah pan ih kaihkhih mi a si.\nHih thuthawn pehpar in kaihkhihnak ih va telve Pan Hlaing Housing Estate admin Kyaw Myint cun “township police chief hnen in phone call ka dong ih Pan Hlaing Estate luh nak in ka hngak hai. U Kyaw Myint um nak Pan Hlaing Estate admin ka si vekin kei mah tel a ṭul ih Yangon palik bawi le ṭuanvonei zaten kan va pan ih nazi khuai hnu hrawng ah inn sung in a ra suak.”\n“U Kyaw Myint in nan rat mi hi ka thei thiam ih ka co hlang ko. Asinan kei mah lam ih simfiahawnak tla in ngai sak ve hram uh a ti ih a duh mi a ṭong hnu ah, thu sut ding mal lai a um ruangah si tiin kan hruai cih. Motor 7 hrawng le minung 40-50 hrawng kan si” a ti.\nU Kyw Myint cu 1999 kum ih thawngtlak tlan a si timi pukma 224 thawn hek mi a si ruangah tuvek in an kai mi a siih a thuhla zingzoi pehzom vivo in Cozah lam in hmalaknak kan nei ding ti`n Myanmar President zung ih ṭuanvonei U Zaw Htay in media hnen ah a sim fiang.\nTu ah, kum 2020, November thla ih tuah ding mi rampi hrilawnak ah palai 1143 thawn zuam tum tu UDP party Chairman kaihkhih a si ruang ah a hruai mi UDP party cu ziangtin hmailam ah ke an kar ding, hrilawknak in hnukdawk aw saal an tum maw tvk theih cian a si lo ih rampi cozah lam awaan ngai in a party pawl khuaruah har in an um a si.\n← Thawngtlak Tlan UDP party Chairman U Kyaw Myint thuhla ah Cozahpi in Zingzoinak nei\n‘Pawhte Tum Nu’ tiih mi oah hmang Kilaw rual an Hnong – Video →\nPumcawmnak hrangah CDM tuahtu Sayama ṭhenkhat Thiamtah zir\nJuly 3, 2021 Ni Hnem Sung 0\nNUG in PDF bawm nak ding hrang $5 million man cangvaihnak a nei thok


Kalay le Gangaw mipi um lo seh la Hakha khualipi cu a tuar nazet ding? - Falam Online Media\nMay 2, Hakha ih doawknak a suak hnu, May 3 ah Hakha lam pan in SAC ralkap motor 10 luan an so tum nan Kalay le Gangaw ziin ih mipi in lamlak in an rak kap ih ralkap pawl cu feh suak thei loin an kir sal.\nCuvek boruak umlo sehla Hakha khuapi in a tuar nazet ding tiah boruak thlirtu pawl in an sim.\nMay 3 : Kalay-Ganaw ziin ih kahawknak\nMay 3 zaanlam nazi 5 hrawng ah Kalaymyo thlanglam peng 33 hlat ih um Saetaw khua kiang Nyaungchaung lilawn ah Kalay ihsi feh mi SAC ralkap rual le khuami nasaten an kap aw.\nKalay peng ih um mipakhat cun “Hakha lam ah ralkap mawṭaw 11 thawn so an tum. Gangaw an thleng ah kap an tuar ih an kir lam ah Nyaungchaung lilawn ah khuami (hriamhrei keng pawlkom) pawl in an rak nuai” a ti.\nMipi lam in Lai meithal, SAC ralkap lam in rifle hmangin nazi 3 sung an kapaw hnu ralkap lam dung an siip ih Kalay lam ah an kir sal ruangah zaan 8 hrawng ah kahdonak a tawp.\nSAC ralkap lam ah mipahnih an thi ciang ih mipi lam khalah hliam tuar an um. Khuami pakhat cun mipi lam kaihkhih tuar\n2 an um ih ralkap in mawṭaw cycle 8 an lak cih ti`n Irrawaddy hnen ah a sim.\nGangaw-Hakha-Kalay ziin ah Bomb puah tuar\nHakha so ding ih ruah mi ralkap mawṭaw 8 cu Gangaw saklam ih Hakha-Kalay ziinpial ah bomb an rak puah.\nGangaw khuami mipakhat cun “Local tuah cawp bomb siding zum a um. Cumi cu ralkap mawṭaw 8 an feh lai ah a puak. Mithi khal an um tiah thuthang kan dong. Tu ah, ralkap mawṭaw cu Gangaw ah a um. Hakha lam so tum mi si ding zum a um” ti`n May 3 ah Myanmar Now hnen ah a sim.\nCDF – Hakha le SAC ralkap cu May 2 zaan in an kapaw thok tiah theih a siih cuih zaan ah ralkap lam 4 an thi tiah thuthang a suak.\nHakha ih kahdonak netabik cu tuizaan May 4, nazi 8 hrawngah a siih Innwa Bank kiang BOC ralkap hmunkhuarnak kiangih meithal puak thawm cu khuasung ah a thang zet tiah khuami pawl in an sim.\nKapawknak ah SAC ralkap pakhat a thi ih hliamhma tuar pakhat a um tiah Chinland Defense Force in thuthang an suah.\nTuhrihtiangah Hakha hrambun media le Chinland Defense Force Headquarter thusuah mivek asile Hakha doawknak ah SAC ralkap 9 an thi zo a si. Nan, SAC ralkap lam cun thihhloh thu tlangthannak an nei hrih lo.\n← BreakingNews : Hakha khuasung ah nasa zetin an kapaw\nInternational Criminal Court ah SAC ralkap heek theih dan ding hmalaknak nei rero →


Ralhrang Pawlin Kachin Nupa An That – Meifar\nRalhrang Pawlin Kachin Nupa An That\nFebruary 16, 2022 admin Myanmar 0\nKachin State, Putao, Fatmar khua ih um nupa tuakkhat cu ralhrang pawlin an that. Khuami in, “February 15 zan nazi 8:00 hrawngah tualsung mipi kilhimtu KIA le PDF pawlin ralhrang pawl hi an kap, bomb in an puah ruangah khawngaw ngah tam zet an um.\nMithi le hliamtuar umzat cu kan theifiang hrih lo, ralhrang pawlin an ti kelin bomb, pukpi le meithal cu khuasung lamah an kap ciamco ruangah nupa tuakkhat hi an thih phah” a ti. Mithi nupa cu kum 23 mi Achi Kizibar le kum 20 mi Dolly Jadwe an si, an neihawknak cu kumkhat khal a kim hrih lo ih thla 2 hrawng lawng a si.\nRalhrang pawlin bomb, pukpi le meithal an kap ciamco ruangah bike thawn an tlansuak ih cutawk ah an thi. Tualsung mi pakhat in, “Ralhrang pawlin khuasung mipi pawl cu ralkham awknak ah an hmang, an inn sung khalah ralhrang pawl an relh. Inn neitu pawl cu nan tlansuak asilen kan lo kap ding an ti.\nDoawknak a thleng ruangah khuasung mipi pawlin an ṭih tuk ih an tlansuak cu ralhrang pawlin an kap. Bike thawn phuraw nupa khal an kap ih nunau sawn ih thin ah an kap ngah, mipa ih pum ah an kap ngah ih a hmun ah an thi cih. Ralhrang pawlin an ruak hi lak an siang lohli lo ih tuizing lawngah kan va la thei ih kan vuiliam zo” a ti.


Nunau Thil @ Ihsin Khuasia A Dawisuak – Meifar\nThailand, Ratchaburi ah dawithiam in nunau serh sungih um khuasia a dawisuak. Nunau in a serh sungah khuasia aum a ti. kum 25 sung arak um zo ih harsatnak phunphun a pek thu a sim. Denmark ramah arak um ringring lawk ih siizung ah a piahaw ṭheu nan an siivai pekmi in a neh lo.\nCuruangah Thailand ram ah ava tlawng ih khuasi dawitlan thei Ajahn Koongawee Seesayam cu a tong. Ajahn le a kuthnuai tlawngta in a seh sungih um khuasia cu an dawisuak, khuasia dawinak ih an hman ṭheumi funghreu cu nunau pum parah an ret ih a tlawngta in nunau ih serh cu napin a nam.\nKhuasia dawisuahnak ṭongkam a sam rero ih a tlawngta in , “Khuasia, suak aw, suak aw” a ti rero nan an hlawhtling lo. Ajahn Koongawee in a tlawngta ih lu ah a kut avun suang ih, a tlawngta in a tha neih muah suah in nunau ih serh cu a namsal hnuah ‘Khuasia, suak aw…’ an ti.\nNunau in minute 14 sung cu naa a ti tuk ih a talbuai ciamco hnuah khuasia cu a suak, a damṭha vuarvi in a theiaw. Online mipi pawlin nunau-mipatnak lam ih hmuhsuam awknak a si an ti nan an pahnih lungkimnak ih an tuah thu an rel, nunau in dawithiampa hnenah lungawithu a sim rero.\nA Pasal Rinumlo Ih Hnipuan Pawl A Zuar, Lilamnak A Tuah


US Ah Nunau Pakhat That Ding - Chinland Today Media\nUS Ah Nunau Pakhat That Ding\nSeptember 24, 2010 6:18 pm·0 comments\nObama Thurawn Petu, Larry Summers A Baang Ding\nUS ram sumpai dinhmun tuahtthat nakdingih President, Obama thurawn petubik leh Obama khalin a rinsan bikmi Larry Summers cun himi hna ihsi tuikum kum cemzawngih a banding thu a puang. Larry Summers hi US ram sumpai dinhmun a tlaksiat laikhal ah a tuahtthat danding tawlrel tu ah President, Obama khalin a rinsan bikmi leh mifim felzet a si tiih a fak zetmi a si.\nLarry Summers hi ziangruangah himi hna ihsin a baangding tihi mipi thusuh awknak bik a siih, himi hlanah US Budget Director, Peter Orszaq khal tuikum July thla ah khan a rak baangzo ih, Council of Economic Advisers Chairman, Christina Romer khal tui thlatir ah khan a rak baangzo.\nLarrt Summers hi himi hna a ban hnuah Harvard University ah a ttuan dingih, Larry Summers cun sumpai thuhla ih US ram hotu bik thurawn pethei tu dinhmunih a dingban cu lungawi um a tithu a simih, hnadang thar a ttuanhnu khalah an ram sumpai dinhmun ih a tuah theimi a um a si ah cun a pumpek awk ringring thu a simih President, Obama cu hna ttuanpi nuam a tithu khal a sim.\nChina in Pakistan Ram Ah Nuclear Power Plant A Bun Ding\nChina National Nuclear Corparation (CNNC) Vice President, Qiu Jiangang cun China in Pakistan ramah Electric Power gigawaat 1 pesuak theiding Nuclear Power Plant bun dingin Pakistan ram thu neitu pawl biakfel thluhzo an si tiah a sim. Asinan khuitawk hmunciah ah an bunding ti leh himi thuih rualrem awknak an tuah dan pawlcu a relfiang duhlo.\nChina National Nuclear Corparation (CNNC) hin Pakistan ram Punjab Province ih Chashma ah Nuclear cah nak hmangih Electric Power tuahsuak nak hmun 2 an rak bunzo ih, himi hmun thotho ah Electric Power Magawatt 300 pesuak thei Nuclear Power plant dang 2 bunbet dingih Pakistan ram thu neitu pawl thawn lungkim tlangnak an tuah fel thluhzo.\nUS Ram Thu Neitu Pawl Lung Rual Lo\nBob Woodward ih Cauk nganmi New York Times Thuthangca in a tarlang nakah Afghanistan ramih US ralkap pawlih raldo leh an hnattuan vivo danding thuah US ram hotu pawl an lung a ruallo tiah a tarlang.hi Bob Woodward Cauk hin President, hlun George W Bush in Iraq ram a do tumdan leh a thilti tumdan pawlkhal a rak tarlang zoih, Himi Cauk sungih nganmi Afghanistan ramih US ralkap hna ttuan dandingah US thu neitu pawl an lung a ruallo ticu New York Times thuthangca cun a tarlangnan Obamas War’ tiih a ngan micu New York Times hin a tarlanglo. Asinan Obamas War timi thuhi a thupten an thehdarh rero zo tiah a tarlang.\nNew York Times ih a tarlang nakah Afghanistan ram ih US ralkap hna ttuandanding thuhla ih US hotu pawl an lungruallo nak bikcu Afghanistan ramah US ralkap 30.000 kuatbet ding thu leh Obama in hnakum tthalah Afghanistan ramih US ralkap pawl lakkir sal thluhding timi thuah a si.\nHimi thuah Afghanistan leh Pakistan ram ih ttuanvo neitu US palai an retmi Richard Holbrooke khalin President, Obama ih thilti danhi a pawmpi lo ih hleiah Afghanistan ramih US ralkap hotubik General, David Patreaus khalin Afghanistan ramih US ralkap pawlhi cuti lokmai ih laksuah theih asilo thu President, Obama hnenkhal ah a simzo tiah a tarlang.\nAsinan President, Obama hin a hnuai lamih hnattuan pawlih thuhi a bengkhawn tuk lemlo tiah a tarlang. Himi ih tlunah US Intelligence tumbik CIA khalin mipi ih theihlo dingin Afghanistan ramah Intelligence leh hnattuan tudang pawimawh minung 3,000 a ret tiah a tarlangbet.\nPalestinian mi Pakhat Kap That\nMizanzing ah khan Isreal Cozah in mikhual colh hahdam nakding hmunih tuah a tumnak hmun East Jerusalem ih Palestinian pawlih umnak hmun Silwan ah Isreal ralkap pakhatin Palestinian minung 1 a kapthat. Silwan ah hin Isreal leh Palestinian pawlhi an buaideuh ringringih, tui kandung naite ah Isreal pawlin Palestinian sungkua 22 umnak In cu siahbal sakin mikhual colh hahdam nak hmunih tuah an tum ruangah buainak hi a sosang thar vivo a si.\nMizan zingah khan himi hmunah Isreal pawl leh Palestinian pawl hi lungto in an dengaw ciamco ih, himi buainak hmunih feh Isreal ralkap Motor cu Palestinian pawlin lungto ih an rak den ciamco ruangah Isreal ralkap pakhat cun a thinthok in Palestinian pawlhi a kapih minung 1 a thiih, midang 2 in hriamhma nazet an tuar.\nThaisunah US Virginia State ih nunau pakhat Teresa Lewi kum 41 micu thihsi ih dawhthat a si ding. US Verginia State ah hin kum 1912 ah midum nunau pakhat Virginia Christian kum 17 micu Electric tohkhan ah toter in thah a sizo. cumi hnulam ah tui nunau hi Cozah court dan vekih nunau an thahsal hmaisa bikmi a si ding.\nHi nunau thih hngakih umlai nu Teresa Lewi kum 41 an thah nakding sanhi a pasal leh a pasal ih fa hmaisa cu Insurance sum dollar 3,50,000 cu a mai cothluh a duh ruangah an pahnih ih that dingin midang pahnih a ruaiih, hi thuhi a mah khalin Court hmaiah a phalo.\nHi nunau in a pasal leh a pasal ih fa thatdingih a sawmmi minung 2 hi Rodney Fuller leh Mattheu Shallen Berger ansiih, Walmart dawrih a hmuh hmaisa bikih sin a ngaizawngih Saller Berger kum 22 mihi a mah in a ngaizwngih a fanu kum 16 micu Rodney Fuller kum 19 mi a ngaizawngter, Cumi hnu kum 2002 ah a pasal leh a pasalih fapa cu Pittsylvarnia ah kahthat an si.\nAfghanistan Ram Ah Helicopter A Tla\nMizansun ah khan Afghanistan ram thlanglam ah NATO ralkap pawlih to nak Helicopter a tla ih, NATO ralkap 9 an thiih, midang 3 in hriamhma an tuar. Helicopter tlaknak hmunhi International Security Assistance Force (ISAF) pawlcun an simfiang duh hrihlo ih, mithi leh hriamhma tuartu pawlih hminkhal an sungkhat pawl theihter hlanah cun puanzar an rem tilo,\nHi helicopter tla ih hriamhma tuartu pawlhi Afghanistan ralkap 1 NATO ralkap 1 leh America Civil mi 1 an si tiah an simih, hi helicopter tlaknak sanhi theihfiang nak a umlonan Tapung pawlih kahthlak micu a silo tiah an sim.\nTu ah hin Afghanistan ram sung Tapung pawl dotu ram ralkap 3.00.000 lenglo pawl bawmtu dingah ram dangdang NATO ralkap hi 1,50,000 an umbet. tuikum sungah Afghaisntan sungih Tapungpawl kut tuarin NATO ralkap 529 an thizo.\nNorth Korea Ram Hotu Pawl Tong Aw Ding\nNorth Korea ram Cozah nak kailai tu Workers Party hruaitu pawlcu an Lalpa Kim Jong il ih hoha nakin tuithla ni 28 ah tonkhawm awknak an neiding. Himi ttumah Kim Jong il hin a mah thlengtu ding a mai aiawh ih an ram hruaitu dingih a ruatmi hmin a puansuahzum a si.\nNorth Korea ram Lalpa Kim Jong il kum 68 mihi a harhdam naklam a tthat tuk nawnlo ruangah a mai aiawh tu ah zoha a retding tihi leitlun ram tampi in an thlir ringring mi a siih,thuhla fiangcu an um hrihlo nan a mai fapa Kim Jong Un a retdingah zum a si.\nTui North Korea ram Lalpa Kim Jong il khalhi kum 1980 ih an Party hruaitu pawl tonkhawm awknak ah a pa Kim il Sung in a mai aiawh tu dingih a rak hrilmi a siih, kum 1994 ih a pa a thih ihsin tutiang Kim Jong il hin North Korea ram a run uk a si.


US presidential debate lai ah Thilmak Danglam thuthang a suak | Falam Online Media\nUS ramsung ihsin Leitlun ram nuam 10 lak ih telve New Zealand ram thuhla, online ih hawltu catbang lo in an um ih, tuṭum, US presidential debate nei lai ah “how to move to New Zealand” timi Google ih hawltu an pung cuang tiah NZ Herald thuthang in a tarlang.\nAbikin mitamzet ih sawiselmi Donald Trump le Joe Biden tei` debate lai tak minute 20 hrawng in a hawl thoktu an tam ti a si ih “can I move to New Zealand”, “move to Canada” le “best countries for Americans to move to” timi thulu khalin Google ih hawltu an tam.\nGoogle searches about moving to New Zealand and Canada spiked during the presidential debate https://t.co/BmrFCyedNh pic.twitter.com/2uUCcNRcIp\n— Forbes (@Forbes) October 1, 2020\nKaphnih party lam in an hawl ih New Zealand le Canada ram ih vaai danding Google ih hawltu cu democratic state a simi Oregon ihsin an tam cuang ih republican state a simi Florida in “best countries for Americans to move to” timi thulu thawn Google ah a hawltu an tam.\nGoogle Trends search rank hi 0 ihsin 100 ti`n an tah ih US presidential debate ṭan hnu nazi pakhat kim hlan ah “how to move to New Zealand” timi Google search rank 75 a thleng ti`n NZ Herald media in a tarlang.\n← Covid 19 boruak ruangah Laawngpi 5 Ṭhiat Bal Tum\nSeptember 28 ihsin hlo thok, Mai Ting Mawi an hmu thei hrih lo →


Rualpi Hrangih T.ahnak - Chinland Today Media\nRualpi Hrangih T.ahnak\nAugust 25, 2009 12:13 pm·0 comments\n2Samuel 1:11, 17-27\nMaw Jonathan, ka unau duh, nangmah ruangah ka riah a sia,\nziangtluk duhnungza so ka hrangah na si. – 2Samuel 1:26\n– Saam 119:1-88\n– 1 Korin 7:20-40\nPastor ka si vekin ruakvui khawmnak hoha dingah sawm ka si ttheu. A thitu ih thuhla ka theihnak dingah ruakvuinak tawlreltu in a thuhla a nganmi 3×5 index card te in pek ttheu. Asinan tuah tthangmi thil pakhat vekin ka ruat thei dah lo. Tuah ttulmi le tuah ngaingaimi thil asinan minung pakhat ih leitlun khualtlawnnak hi a menmen in la tahrat in index card te pakhat sungih tthum a bang. Cumi hrang ahcun nunnak cu a tumtuk.\nDavid in a rualpa Jonathan ih thih thu a theih tikah a thuhla pawl a vun ruat saal ih Jonathan upat peknak ah midang ih sak thei dingin ttahnak hla a ngan (2Samuel 1:17-27). A raaltthatnak le a thiamnak pawl a rel saal ih a riah a sia sinsin. Cuih caan cu a rualpa ciingmang saalnak le ttahnak caan a si.\nKan duhdawt mi hrangih kan riahsiatnak in a tthatnak le amah thawn kan nun tlanglai thu in ciingmangter. Cuvek ciinman saalnak in index card hnakin kan thinlung in khoih sawn.\nKan duhdawt mi hrangih riahsiatnak kan tuar caan hi an thuhla a tawinak ih kan ruah caan a si lo, thukzet ih kan ruah caan, an nunnak ih kan hrang hmual a neihmi parah Pathian kan thangtthat caan a si. Cawllawk, ruat saal in upat sunloihnak kan pek caan a si.\nKhualtlawn net caan cu dunglam saupi zoh saal caan a si,\nNun sung hmuahhmuah thuanthu terek tiangin;\nNa duhdawt mi ih atu a sunglawi mi,\nA vanlam nun ruat saal dingin tikcu caan laak aw.\nA sunglawimi a nunnak pawl ciinkennak in,\nthihnak ih a thlentermi ninghan riahsiatnak a neh thei.\nZiangmi Ah Na Rin Aw?\nThuthluknak Tuah Raalring


Dalan Ruang 5 An Sar – Meifar\nMay 31 zanlam ah Gangaw lamzin ah ralkap hnenih thuthup sim ṭheutu minung 5 ih ruang an sar. Ye Hla le South Khayan khua kiangah a si ih minung 5 an thi ih pakhat cu hliam nazet a tuar.\nMithi pawl cu Thintaw khua ih tlawng sayama ṭuanlai Daw Khin Myo Tint, nurse Ma Thida Win, pawlkom hmin cazin ngantu Kyaw Myo Naing, khuabawi U Sein Oo le Hanthawaddy khuabawi U Tar Lu pawl an si. Nurse pakhat Ma The Mar Htwe cu a thi lo nan hliamhma na zet a tuar.\nAn motor khal urkang a si. Yaw Defense Force (YDF) in “CDM an tuah lo ruangah anmah bat kan si lo. Vengsung mipi ih cangvaihdan pawl an sim ṭheu ruangah sawn a si. Mipi phatsantu an si, an inn khalah ralkap pawl an thleng ṭheu. Thusut fiah dingin an motor kan rak dingter ih an ding duh lo ih in sual sawn, meithal khal an keng ruangah kan ret tha lawlaw” a ti.\nA hmun ah ralkap pawl an thleng lohli lo ih a thaisun lawngah ralkap pawl an va thleng, kiangkap um mipi pawl cu ralkap in thu an sutfiah ding ti an phang ruangah hmundang ah an rak tlan thluh zo.\nGangaw ramsung, Ye Lwe khua kiangah mipi kilhimtu PDF le ralkap pawl an doaw rero lai. May 28 ihsin an doaw ih ralkap in Ye Lwe khuasung mi 3 an that hnuah inn pawl khal an urkang. An thatmi lakah ṭong thei lo pakhat a tel, ralkap lam khal tam zet an thi zo.\n“Benjamin Sum In Covid-19 A Ngah Nan Seherh Um Dinhmun A Si Lo”


Capitol Hluttaw Innpi Sung An Lut Laiah Thlarau Thianghlim Vek .. Mipi Thinlung A La Tuk.. -\nCapitol Hluttaw Innpi Sung An Lut Laiah Thlarau Thianghlim Vek .. Mipi Thinlung A La Tuk..\nMai Sofia January 9, 2021 0\nTrump dungthlun pawl Capitol Hluttaw Innpi an lut laiah thlarau thianghlim vek an hmu ih mipi thinlung a la tuk.. Confederate Alan( flag ) pi kai in a feh vivo ih Mipi ih thinlung cu cui alan ah an thinlung an ret thluh.. Cui Confederate Alan( flag ) cu an hmuh dah lo asi ih hluttaw Innpi sungah an lutpi hmaisabik asi. Cui Alan( flag ) thu cu hnasatak ih rel tul mi pakhat asi. Ziangah …\nCui Confederate alan( flag ) cu Mirang pawl hrangah asi.. Ramkhel ah si seh, pawlkom awknak siseh .. Mirang cu miphun dang hnak in kan hleice. kan cuangce tinak asi. Cofederate alan cu 1861 American ram sung buai nak ihsin a thok,, Cui alan cu an ramsung buainak mang ringring dingih mirang pawl ih tuahmi asi.\nConfederate Flag ( alan ) thok nwk..\nCui Confederate flag cu Abraham Lincoln President si lai 1961 kum ah a thok,, American ah Sal Minak( dum ) thu buai ruangah American North le South in an tthen ciamco.. North American ah Confederate Pyine aum , Cui hnu ah Pyi 4 a suak sal. Abraham Lincoln cu Sal duh lo, Sal nei kham duhnak thinlung nei tu asi. Lincoln ih sal um lo thu cu South American pawl in an duh lo. Cuticun Kum 4 sung an kap that aw ih Confederate Pyine pawl an sung.. an neh lo.. American ah Paisa tambik cem, Mipi tambik cemnak ram sung buainak asi ih 1862 kum ahcun Abraham Lincoln In Confederate State ih Sal hmuahhmuah a suah ttheh.\n1865 kum ah Sal Minak( mi dum ) 186000 Sal ihsin an suah thei.. Sal san a cem, Sal nei tivek aum nawn lo.\nAmerican Ramsung Buainak , thahawkmak ttheh hnuah Confederate Alan( Flag ) timi cu an suah ter,,\nSal nei Mirang pawl tamnak Confederate Pyine pawl ral an sung tikah American dinsal nak ah Mirang pawl thinhenh tu an tampi. South American pawl cun an hlo, an cem nak hmuahhmuah hngilh thei lo ding in Confederate Flag cu an tuah. Ramsung buainak ih nunnak liam mirang hmuahhmuah mang ringring nak ah Confederate flag cu an tuah.\nConfederate flag( alan ) timi cu Miphun thleidan nak alan asi.. Minak le mirang , Sal le nei tu tivek ih thleidan ringring tu Flag( alan ) asi.. Tuini ah Cui Confederate alan( flag ) cu American Hluttaw Innpi sung tiang an thlen pi thlang.. Chinmi pawl ih ” thlarau pa bik ” tiin kan kawh thluathlo nak tek ruat sal ve aw .. Taktak cu Donald Trump cu Pathian mi , Pathian fa .. thlarau mi khal asi lo.. Mirang le Minak thleidan tu lawng asi.. Tuini tiang American ih buainak um dah lo pawl an buai.. .. Kelaw .. Thlarau pa Laimi ttha ten vun ruat..\nSource : Mizzinma Media\nPrevious Post: Kawlram Ramkhel Thu President Office Ihsin U Zaw Htey Le Ralkap Hotu U Min Aung Hlaing Thu An Phuang Veve..\nNext Post: Tuini : Indonesia ram uh Vanzam Hlo, Vanzam Thilri Pawl An Hmu Zo .. .


A Dikmi Rualpi pawl - Chinland Today Media\nJanuary 18, 2013 1:27 am·0 comments\nBible Siar Ding: Thufim 12:1-28\nBum mi si hlah uh. Ttongtthimnak ah,\n“Rualpi ttha lo in ziaza ttha a siatter,” ti a si.\n– 1 Korin. 15:33\nChristian kan si hnu ah ahlan ih kan kommi zumlotu rualpi pawl thawn pehzom in kan kom aw (continue) hrih ding maw, asilole Christian rualpi pawl thawn an ai kan rawl (replace) ding?\nRualpi ttha taktak timi cu theihthiam men le innhnen vengpa pawl thawn a bang aw lo, rualpi diktak cu neel awzet (intimate) ih in theitu an si. Midang ih in sim ngam lomi thutak tla rualpi ttha cun hmaisong loin duhdawtnak ruangah in sim ngam. Rualpi taktak cun kan tthatnak ding in duhsak, an hrangih thil tthabik a si khal le. Rualpi cun kan hmuitin, kan manneihnak le kan thlarau nun tthanlen pitlinnak dingah in bawm.\nJesuh in zumtu cu Amah hrangih nung ding le leitlun hmunkip ih a tetti si dingin in sim. Cule zumlotu pawl thawn leitlun tisa daan ih hnawihnih aw loin hlimphir teih um ding in duhsak. Kan nunzia rori in midang pawl kha ciahneh thei in Khrih hnenih mi hruai theitu si dingah leilung tisa mi pawl thawn cokpolh vaivuan lo dingin in sim. James cun, “Zokhal hih leilung thawn a rualpi awtu cu Pathian ih raal a si,” a ti (James 4:4).\nPathian in zumlotu pawl hrangih cite le meifar vek si dingah in ko. Kan rualpi ttha pawl cu kan Bawipa le kan Pathian, rualpi in titu ih duhdawtnak le tleunak sungah tthanglian dingin thazaang in petu an si a ttul.\nDuhdawtmi Bawipa, Na Ttongkam cokpolh vaivuantertu si loin pehtlaihnak le rualpi sinak ah tthangso dingin in bawm aw.\nRualpi ruangah ka thlarau nun ih ziangmi zawnbik ah si\ncokpolh vaivuan (compromised) in ka um?


Covid 19 Darhsal Ruangah Rakhine Ih Tlawng On Zomi Khar Thluhsal Dingin Thusuah – Vapual Auaw\nAugust 21, 2020 vapual auaw Ramsung Thuthang 0\nKan ram Myanmar khal covid 19 an do neh zik thlang tiin ṭuanvoneitu pawl an phur zet nan, August thla thokin Rakhine ramkulh sungah Covid 19 a darh ciamco sal ih tlawng phuan zomi pawl khal khar thluhsal dingin thu an suah.\nAugust 16 ah Rakhine ramkulh Sittwe khawpi Bank hnaṭuan pakhat cu Covid 19 nat a nei tiah hmuhsuah a si ih ramdang feh lo, Myanmar ram suahsan lo a si. Khawitawk in natnak a kai timi ahcun bank ih sum suah mi pakhat khat hnenin tiah zum cih a si ih nat a kainak sum suahtu cu tuini tiang hawlsuak thei a si hrih lo. Ziangahtile ziangtikah nat a kai , ziangtik ni ih sum suah hnenin a kai ngah timi cu theihtheih a si lo.\nCuveten bank hnaṭuan hrekkhat khal covid 19 nat an nei maw tiah cekfel cih a si ih August 19 , 20 le 21 pawlah covid 19 nat nei thar cu Sittwe khawpi ah hmuh bet an si. Tui dinhmun tiang Sittwe khawpi ah Covid 19 nat nei 19 rori an um thlangih Sttwe khawpi ah innsung ah um khiokhi ding timi thu an suah. Cumi tlunah Sittwe khawpi in Myanmar ram hmundang ih feh zokhal an thlennak hmunah kharhkhum tengteng ding le covid 19 nat an nei maw tiah zohfel thluh ding an si. Culawng siloin tuini August 21 ah Rakhine ramkulh sungih suakthuan tlawng an phuan zomi hmuahmuah cu khar thluhsal dingin thupek cih an si.\nRamdang ihsin tlung in covid 19 nat an nei timi cu mipi hrang phan ding ciamco a um tuk lo nan, Rakhine ramkulh sungah ramsang suakvak loin covid 19 nat an nei timi an hmuhsuak cu daithlang ih um men ci a si nawn lo. Umdan cu theih lo sungah Covid 19 nat a darh rero zo ih ramdang tlung silo ramsung um hnen khalin kai a theih tinak a si. Rakhine cu ramdang naih zet le ramdang ihsin thupte tlung tamzet umnak a si ih hivekin covid 19 nat a darhsal khal ramdang ihsin thupte tlungin covid 19 an phurlut ih zum zet a si.\nAugust 21 zing tiang Myanmar ah covid 19 nathrik hmuhmi 409 an um ih an lakah mi 6 thi le damsal 333 an um. Tui dinhmun sizung ih tuamhlawm reromi covid 19 nat nei damlo cu 70 cekci an si. ( Pyi Myanmar )


Fact Check : India cozah in Republic Day Khuallian dingah Min Aung Hlaing a sawm maw! | Falam Online Media\nFact Check : India cozah in Republic Day Khuallian dingah Min Aung Hlaing a sawm maw!\nIndia cozah cun an ram niropi Republic Day khuallian dingah BIMSTEC group sungtel Myanmar cozah a sawm tel le tel lo thu a rel fiang.\nIndia le Myanmar telmi, Indian tipithuanthum kap, Bay of Bengal bial ih ram 7 komkhawmmi BIMSTEC (The Bay of Bengal Initiative for Multi-Sectoral Technical and Economic Cooperation) sungtel ram pawl cu India cozah in 26 January, 2022, ih tuah dingmi India Republic Day ah a sawm hai ti`n thuthang a suak.\nASEAN pawlkom hmanin a hnonmi ralhraangbawi Min Aung Hlaing a sawm tel tiah thuthang a suak ih, cuih thu thawn pehpar in India Foreign Ministry spokesperson Arindam Bagchi cun hitin a rel.\n“2022 Republic Day hrang khuallian sawmmi thu thawn pehpar in media pawl ih pholangmi thuthang kan rak hmu ve. Cumicu thudik a si lo. Adikmi Hram ih hngetawmi a si lo” tiah a ti.\nBIMSTEC sungtel ram pawl a simi India, Bhutan, Bangladesh, Nepal, Myanmar, Sri Lanka le Thailand ram pawl cu Prime Minister Narendra Modi term 2 thutiam a tuah ṭum ah India cozah in Khuallian dinhmun in a sawm hai.\n2022, India Republc Day niropi khalah BIMSTEC sungtel ram pawl sawm thluh an si ding tiih thuthang a suak mi cu India cozah palai in a dik lo a si tiah a rel nan Kawlram ralhraang an sawm tum le tumlo cu fiangfai in a rel lo.\n← Acting President Duwa Lashi La in Kawlram mipi le Hriamkaibu pawl ralrin a pe\nSAC ralhraang in Phuy Ze Ya Taw sual an puh mi pawl cu a rapthlak tuk →\nMuse khualaili ah a zonzon in Bomb 3 puak kuai\nApril 22, 2021 Ni Hnem Sung 0\nArakan Army in Rakhine mipi ralrin pe\nMyanmar : Zarhkhat sungah Covid 19 mina 1500 an Pung, Mithi Letthum in Tam\nSeptember 14, 2020 September 14, 2020 Ni Hnem Sung 0


Solomon KMRH ih ‘Athar’ Album a suak cing ding | VCTH\nSolomon KMRH ih ‘Athar’ Album a suak cing ding\nHome » Awnmawi » Solomon KMRH ih ‘Athar’ Album a suak cing ding\nBy vcth on November 18, 2017.\nSolomon KMRH ih a pahnihnak Rock Pathian hla Album, “Athar” cu a rei hlan ah mipi hna ah ngai theih a si thlang ding.\nSolomon KMRH ih Pathian thangthatnak hla ‘Athar’ album cu December sungah a suak ding tiah theih a si. Hih Album cu Chin Rock Pathian hla phuahtu Salai Rajiv ih tawlrelmi a siih hi album ah Rajiv ih phuahmi hla fing 9, John Lsl ih hla fing 1 le Solomon ih hla fing 2 an si ding.\nHi Album tawlreltu le hla phuahtu Salai Jiv in,\n“Zaanttim Awnmawi pawl sponsor nak in Hla 13 Gospel Album hnu ah ka thinlung ih um ringring mi cu Rock hla in Gospel Album rori Solomon KMRH thawn tuah sehla ti hi a si. Kan dung nai te ih Run Inn tlun puai zik ah Cung Awng (CMA) tlawng ta mino pawl nih Run Inn Nuam ti mi hla an tum mi kha ka diriam tukih anmah thawn Gospel Rock Album tuah dingah in tul sinsin. Pathian nih lam in hruai ih ni mal lai in hla pawl a pawt vivo. Kei mah nih cu ka diriam nasa. A ngaitu hrang cu har deuh men ding,” tiah VCTH hnen ah a sim.\nSolomon KMRH in, “Caan reipi Hla 13 hnu Gospel Rock album suah thei ding hla ngan in ka khawl nasa. Jiv thawn tu kum Run Inn Nuam hla in kan tong aw saal ih hih ‘Athar’ album suah ding a si cih, rinlopin Jiv hla pawl nih thinlung a laak tukih ka hla tel lo in a hla lawng tuah ka ti nan a duh lo ih ka hla pahnih a telnak si. Hih Album ah ka mood cu mihrek in asaang in au ciamco lawngah Rock hla an ruat ih saang tuk lo in aw cak ‘force’ hi thupi ih a niam ah saangah aw cak thupi ti ka lang ter duh. Cuvek in Awnmawi tumtu pawl in tla hla hrek hrawng cu C key drop in an tum ih awpi le a cak ‘force’ lam in ka sak ve, nan zaten kan “LAL Pathian” in lo thluasuah sin hai seh,” tiah a ti.\nChin hla in Pathian hla ngai ding a tam zet nan, Rock hla thiangten Pathian thangthatnak hla ngai ding hi a um cuca lo. Tu vekin Rock Hla thiangte thawn Pathian Thangthatnak Album a tawlreltu, Salai Jiv, parah siseh, hlasaktu Solomon KMRH parah siseh, a tumtu an zaten Pathian in a hmin sunlawinak hrangah hmang vivo hram seh.


Comeback Hmaisa In Beiseinak Thar In Pe – Solskjaer – Times Of Chinland\nComeback Hmaisa In Beiseinak Thar In Pe – Solskjaer\nMan United Coach Solskjaer cun PSG thawn an puai tum ih an comeback miin beiseinak thar a pek thu a rel ih Barcelona thawn an puai khalah comeback a tumzet.\nMan United le Barcelona hi champions league quarter final hrang veikhat an rak do aw zo ih 0-1 thawn Barcelona in nehnak an rak co.Thaizing Myanmar 1:30am ah an do aw sal dingih goal nei tamsawn lole khualkhua goal nei tamsawn in semi final an lut ding.\nChampions league sungsuak tumah Man United cun 0-2 thawn anmai Innpi ah PSG an rak neh lo hmaisa nan,PSG innpi ah 1-3 thawn nehnak an cokir sal ih Champions league quarter final an lut thei phah.Cuvek comeback ruangah Man United Coach Solskjaer khal nasa zetin beiseinak a neih.\nSolskjaer cun ,”PSG thawn kan puai tum ih thilthleng in player le hruaitu pawl nasa zetin in bawm tengteng dingih ziangkim a danglam thei lai timi cu kan zumhnget tuk.Barcelona Innpi Camp Nou cu a danglam tikhal kan thei,Asinan player thinlung ah comeback timi a caam ringring lai.\n“Remcang thazet zet kan tuah thei ding cu a thupi tuk ih sit goal tu ding hmaitlan kan neih that ding khal thil thupi zet a si.Curuangah remcang tha kan tuah tengteng a tul ih kan hman tangkai ding khal a thupi.Barcelona hi team thazet le player thazet nei an si tikhal kan thei keukeu nan,kannih khal team thazet PSG vek do ih comeback thei kan sizia kan rak pholang zo.\n“Thuanthu kan zoh a si khalle kum 10 sunglai rori Barcelona ih thatzia kan hmu thei,Curuangah a harsa zet ding ,Asinan,kan tithei timi cu kan rak langter rero zo ve.Bawhlung ahcun ziangkim a thleng thei ih minute 90 sung caan kan neih lai bangin khawl kan kilhim thei asile ,dinhmun sangsawn ah kan um thei.Kan patum ih kan sangsawn nan,thiamnak a thupi sawn ih kan sit goal rori ding khal a thupi tuk a si,” a ti.\nSolskjaer cun PSG thawn an comeback aiin Barcelona thawn an puai ih comeback cu a ropi sawn ding tikhal in mipi a rak simthei zo.\nSolskjaer cun ,”PSG innpi ih kan cangvaihnak in nasa zetin phurnak in pe ih Barcelona khal khualkhua ah kan neh thei timi zumnak kan nei.Kan domi cu tui season champions league ih champion zummi le team thazet an si tikhal kan thei,Asinan kan ngam thotho.\n“Barcelona hi anmai innpi ih sung dah lo an si ruangah nehnak kan va co a si ahcun kan hrang a sunglawi tuk dingih a ropi tuk ding,Anmai innpi ah an sung dah lo nan, kan va neh thei tuk.\n“Sit goal tu dingah Lukaku ,Rashford le Martial pawl kan nei ih Bawhlung kan pek that ding lawng a thupi a si,” a ti.\nMessi A Tha,A Sulhnu Sia A Thaisiat Ko Ding – Valverde


A Lo Damtertu Bawipa Ka Si - Chinland Today Media\nA Lo Damtertu Bawipa Ka Si\nMarch 15, 2012 1:55 am·0 comments\nNan lakah a naami nan um maw? Nan um asile kawhhran upa ko sehla Bawipa ih hmin in hriak an hnih dingih thla an cam sak ding. Zumnak thawn thlacamnak in minaa cu a damter ding. Bawipa in harhdamnak a pek saal ding.\n–\tJames 5:14-15\nBible Siar Ding: James 5:7-20\nHih a mankhungmi Pathian Ttongkam sungah minaa damternak thutak ih hramthlaknak thudik kan nei. A tlunlam ih tarlangmi Bible sungah Pathian in minaa damternak thu thawn pehpar aw in thuzirhnak felfai in sim. Na dam lo asile Pastor le kawhhran upa kawh ding cu nangmah ih ttuanvo a si ih annih ih ttuanvo cu hriak hnih in zumnak thawn thlacam ding a si. Cuti’n ziangtinkim cu Bawipa ih kut sungah tthum ttheh ding a si. Hriak hnih le thlacam sak na si tikah Bawipa in i damter rori ding a si ti’n thinlung zate’n hngatsan ding na si. Cumi cu Pathian Thu ih in simmi a si.\nZumtu kan zate’n tuni ah kawhhran in hih hnattuan sunglawi hi tlamtling te’n a ttuan suak thei lo ti cu kan hmu in kan thei thluh cio ko ding ka zum. Zumtu pawl in hih thuzirhnak ihsin hlatpi ah lam an pial asile ttihnungza hmun ah an um ding. Hih thuzirhnak an el asile sim theih lomi sunralnak an tong ding. Mitampi cu Siangpahrang Asa bangin Bawipa hnen ihsin an pial. “Asa cu Judah siangpahrang a ttuannak kum 39 kum ah a ke ah besiazet in hmasia a tuar. Asinain Pathian rinsan loin siibawi pawl a rinsan sawn. Siangpahrang a ttuannak kum 41 kum ah a thi” (2 San. 16:12-13).\nJames Cakuat ih simzirhmi vekin a thlun ih harhdamnak ding hrangah Bawipa ih mit-hmai a hawltu pawl hi Bawipa in an ttulnak a famkimter pei maw? A pantu zate zikzik cu an duhmi kimter an si. An hrangah a tthabik in a kaihruai ringring a si.\nMinu pakhat cu kan pumkhawmnak hmun pakhat ah besiazet in a ra thleng. A kut le a baan hmuahhmuah cu tur (poision) in a khat thluh zo ih a thiisen zate khal tur in a hnaihnok thluh zo, ih thi ding dinhmun rori ah a thleng. Pathian hnenah thlacamnak ka neih sak ih a thaizing ahcun mizaan cu dai te’n ka itthat thei, thla hnih sung rori ka tuarmi a si ti’n tettikhannak a nei. Pathian cu thangtthat in umsin ko seh! Pathian in mangbangza minaa damternak cu pehzom in a tuah rero ti na hmu thei ding.\nPathian in damternak thuah hnih a tuah, ziangahtile sual cu natnak kan tuarnak ih thuhrampi a si bangin, Pathian Ttongkam in James 5:15 sungah, “Bawipa in damnak a pek saal dingih sualnak a tuahmi khal a ngaidam ding” a ti.\nPathian Thutak na tlansan asile Satan in caan ttha a la ding.\nA Hmin ih Huham\nZiangmi Parah Na Hmuitin (Focus)?\nMilai Men Ka Si\nKa Rundamnak Ruangzing\nPathian Zum Ngamnak


An Kutsih Laitak Ah Mopa Cu A Nu In Kedam In Ava Vua – Meifar\nIndia ramsung ah kutsihnak danglam zetzet a thleng thei, online san a si vekin lenglam ih thilthleng cu online fehtlang in leiltun mipi pawlin an rak hmu thluh hngal ṭheu.\nNupi pasal neih ni cu ni sunglawi bik an rak ti ṭheu nan tuiṭum ih mopa hrangah cun a sunglawi dan a danglam nasa ding.\nUttar Pradesh, Hamirpur district ah mopuai cu an nei ih kutsihnak an neih laitak ah mopa ih nu cu donsang parah ava kai ih mopa cu a kedam in a vua ciamco, mipi khal an mangbang tuk ih an zoh ringring lawk men.\nCumi hnu reilote ah mipi ṭhenkhat in a nu cu an va hruai ih lenglam ah an suahpi. Mopuai ih um mipi pawl khalin thilthleng cu an theithiam lo lawk ih an mangbang tuk.\nMedia pawlin thilthleng cu an zingzoi vivo ih mopa in an miphunpi si lo, miphun dang fala cu nupi ih a neih ruangah a nu in a vua ti an thei. Thilumdan cu: Miphun dangdang fala le tlangval cu an duhaw ih mipa lam innsang pawlin an duhpi.\nCuruangah nulepa lungkimnak tello in court ah neihawknak an va tuah ih an umtlang. Court ahcun an neiaw zo, nunau lam innsang pawlin kutsihnak mopuai an tuahsak nan mipa lam innsang pawl an sawm ve lo. Cutin, mopuai an tuah ti a nu in a theih veten ava feh ih a fapa cu a kedam in a vua.


Denmark U-16 Hrang Lek Dingah Chin Tleirawl Salai Phun Za Mang Hril A Si – Vapual Auaw\nMay 25, 2021 vapual auaw Chin Thuthang 0\nChin ramkulh Matupi peng in Denmark ram ih thawn Chin tleirawl Salai Phun Za Mang cu bawhlung sit a thiam tuk ruangah Denmark rampum aiawh in kum 16 cin lek theinak ah hril a si.\nDenmark U-16 team cu June 3 le June 5 ah Portugal U-16 team thawn Portugal ram ah rualremnak puai lek ding an si ih cumi hrang Chin tleirawl Salai Phun Za Mang cu hril a si. Tuih dinhmun ah Salai Phun Za Mang cu Denmark Bawhlung club picang pakhat Esbjerg ah lek rero lai a si ih Denmark U-12 hrang khalah hril a rak si zo. Bawhlung sit a thiam tuk ruangah Denmark’s Got Talent khalah Bawhlung thiamthil pholang in rak tel zo a si.\nA upat vivo tikah Premier league club Liverpool hrang lek thei ding cu a tumtah pakhat a si ih hmaitlan hmun 2 ah lek thei a si. Tuih dinhmun a leknak dinhmun cu kehlam ving ( left wing ) a sibik ih alai hmaitlan dinhmun khalah a lek thei. A lehnak club Esbjerg cun “Kan player rinsan tukmi Salai Phun Za Mang cu Denmark ram U-16 aiawh in lek dingah hril a si. Portugal ram ah Portugal U-16 thawn vei 2 an lek ding. Poimawh zet puai ah lek dingin May thlasung ah Denmark U-16 Team ah a lut fel zo a si,” tiah thu an suah.\nSalai Phun Za Mang cu 2005,January 25 ah suak a si ih tu ah kum 16 hmang rero lai a si. A nauhak lai in Bawhlung sit a thiam tuk tiah Denmark ramsung ih lar ban a si ih a lek thiamnak Left winger ah C.Ronaldo , Ronaldinho le Neymar tivek pawl cu Bawhlung leitlun ah hlawhtling tuk hlir an si.


Christmas Robin ih Thuanthu Roling - Chinland Today Media\nDecember 7, 2016 12:42 pm·0 comments\nChristmas hmaisabik zan cu khawsik a luar zet ih, Nunu Mary le a naute Jesuh an umnak caw-inn sung khal ah catbang lo in thli dai a hrang lut rero. Cu lai ah khawhlum an ngah theinak um sun a si mi, caw-inn sungih meisa cu a mit zik cuahco. Curuangah, nau nei pek cangvai thei lo Mary cun an kiangkap ih um mi rannung pawl hnenah bomnak a dil. A itthat mi cawcang, mi zangzel laak, rang le tuu pawl hnenah bomnak a dil hai nan, a tthen cu an ttangkai lo ih, a tthen cun an rak el.\nVei le khat ah Mary cun thla zap awn a thei. Robin vate in Nunu Mary ih bom dilnak au-aw cu a rak thei ih, bawm ding ah caw-inn sungah a vung zuang lut. Robin va cun a thla cu zamrangte’n a zap ciamco ih, a mit zik mi meiling cu an hung vam ttha sal. Meiling an sem hiamhiam tiang in a thla thawn a zap rero. Naute ih khua a hlum theinak ding ah, meisa mit sal lo ding in taimate’n, cawl lo bang lo in a thla thawn a zap.\nMeisa a cem lonak ding ah a hmur thawn thing ro tthenkhat a thiar ih meisa ah a thlah bet. Cumi thing ro cu vei le khat ah an hung alh thutthi ruangah robin ih awm an kang ngah. A awm kang hman sehla, hahdamtei’ naute reipi sung khawhlum zet ih a ihthah theinak ding ah, meisa cu a zap peh ttentto thotho.\nNunu Mary cu robin parah a lung a awi zet ih a awm cu nemte’n a zoh sak. Curuangah robin ih awm kang cu hma ah cang lo in, tuini tiang in a sen lanta. Cule, Nunu Mary in robin cu zawnruahnak le pumpekawknak a neih mi parah thlawsuah a pe.\nEuropean robin cu Britain ram ih Phunpi Vate (National Bird) a si.\nChristmas Farkung ih Thuanthu Roling\nCaw Rawlkuang sungih Naute Pahnih


NLD Party An Tthiat Bal - Chinland Today Media\nSeptember 22, 2010 5:08 am·0 comments\nBurma ram ralkap Cozah dodal tu Opposition Party tumbik National League for Democracy (NLD) Party cu tuikum November ni 7 ih Burma ram hrilawk nak tel dingih an hmin an peklut ve duhlo ruangah thiahbal a si tiah Burma ram State TV cun a tarlang.\nTheihcia zo vekin NLD Party hi kum 1990 kumih Burma rampi hrilawk nakah khan nehzet ih hriltlin a siih, Asinan ralkap pawlin Cozah nak an pe duhlo. Tuikum hrilawk nak dingah ralkap Cozah in rampi kaihhruai awknak ding dan a tuah micu NLD pawlhin an pawm theilo ih, hminpek nakding tikcucaan bi khiah sungih Register an tuah duhlo ruangah NLD cu tthiahbal an si tiah an sim.\nNLD Party ih hleiah Party dang pali khal hrilawk nak dingih cuhtu Candidate hmin an petam tawklo tiah ralkap Cozah cun an puh ih an Party thiahbal sakve an si.Curuangah tuikum November ni 7 ih Buram ram hrilawk nak dingah Partry 42 sung ihsin Party 37 lawng hrilawk nakah an telding tinak a si. Hrilawk nak ih telding Party hi October ni 31 ihsin TV leh Radio ihsin Campaign siansak an siding.\nTuikum hrilawk nakah cun ralkap hnuai ih dinmi Political Party Union for Social Devolopment Party hi cak tengteng dingih ruahcia an siih, hi Party lawngin Burma ram, sungih hrilawknak seat umzat an cuh kim theidingih, hi Party hin Seat1.000 lenglo an cuh thei dingih Candidate neithei umsun an si. Tuikum hrilawk nakih cuhtum Candidate tucun mi pakhat hrangah Registration fee dollar 500 ciar an pek a ttul ruangah Party dang pawlcun paisa an neihlo ruangah Seat umzat hi an cuhkim theilo ding tinak a si.\nIsreal Ralkap in Hamas Hruaitu An Kap That\nIsreal ralkap thusuah miin a tarlang nakah West Bank Palestinian pawlih umnakih Hamas hnuaiih Group pakhat Ezzedine Al- Qassam Brigades hruaitu Iyad Shilbaya an kahthat thu an tarlang. Hamas pawlcun kandung thla ih West Bank ih Isreal minung 4 that tu ah Iyad Shilbaya hi a tawlrel tubik a siih, Isreal ralkap pawlin Iyad Shibaya an thah theinak sancu a unaupa an kaiih Iyad Shilbaya ih umnak in khihhmuh dingin an hruai ih cumi hnuah Isreal ralkap pawlcun Iyad Shibaya cu a umnak ihkum parih a rak it laicu meithal in voi 3 an kapih cumi hnuah a ruangan lasuak tiah an sim.\nAsinan Isreal ralkap pawlcun Iyad Shilbaya hi kan hawlih a mah in meithal in inrak kah hmaisak ruangah kankah letmi a si tiah an simve thung.\nJapan Ram Cabinet Minister Pawl\nJapan ram Prime Minister, Naoto Kan cun an Party Democratic Party of Japan (DPJ) hruaitu ih an hriltlin hnuah a Cabinet Minister tharpawl a puangih,Yoshihiko Noda cu Japan ram Finance Minister, ah retsal thotho a siih, an Party hotu hrilnakih a mah cuhtu Ichiro Ozawa ih lamtang Banri Kaieda cu Ecinomic Minister tharah ret a si. Toshimi Kitazawa in Defence MInister a kai dingih Minister dang pawlkhal thlengkual awkter an siding.\nJapan ram PM in hiti vekih a Cabinet Minister pawl a thengkual awkter nak sanhi an ram mipi ih rinsan a zumsawn ruangah a si ding tiah zum a siih, Japan ram rorel nak In hnih ah hin Cozahnak tuah laitu DPJ Party hin Member a neihtam tawklo ruangah Cozah nak kai vivo dingah a phur a ritzet dingih nasa zetih tan a lak a ttul dingah ruah a si.


Mon Hnamthuam Thawn Ralkap Pawl An Zukpi Ruangah Soiseltu An Tam, Ralkap In Sumpai Thawn An Sang – Meifar\nMon Hnamthuam Thawn Ralkap Pawl An Zukpi Ruangah Soiseltu An Tam, Ralkap In Sumpai Thawn An Sang\nJune 1, 2021 ah Min Aung Hlaing in Mon ramsung ih lilawn hminthang pakhat cu a hmin a thleng danglam. Lilawn hmin cu General Aung San Bridge ti a si ih Min Aung Hlaing in Thanlwin Bridge tin a thleng danglam.\nLilawn cu Mon khawpi Mawlamyine ramsung, Chaungzon Township ih um a si. June 1 sun ah hlunghlai zetin lilawn onnak puai an tuah ih ralkap pawl le Mon hnamthuam hruh pawl an zukaw.\nMipi in “Mon hmai nan balter, Mon hnamthuam thawn nan va tel cu kan hua tuk, ralkap pawlin Mon mipi in in tanpi ti an langter duh ruangah a si” an ti.\nRalkap pawlin an lilawn ong puai ih tel dingin mipi an rak sawm ciamco ih a teltel cu kyats 20,000 pek an tum. Minung paziat ciah an va tel ti cu theih a si lo nan minung malte lawng an tel ti khuasung mi pawlin an rel, Mon Unity Party (MUP) khal an telve.\nMin Aung Hlaing in lilawn hmin a thlennak san cu Mon mipi pawl a lemnak a si, National League for Democracy (NLD) in lilawn hmin arak thleng ṭum ah nasa zetin an rak buai zo. Mon mipi pawlin lilawn hmin thleng an duh lo.\nLilawn hmin an thleng hnu khalah Mon mipi pawlin a hmin thar in an ko duh lo ih Chaungzon Bridge or Yarmanya tin an ko theu (Chaungzon Bridge or Yarmanya ih a san cu Mon ram tinak a si).\nMin Aung Hlaing in Mon mipi duhdan vekin a hmin cu a thlengsak sal, cun lilawn hmin ngannak ih a background khal a sen ihsin a hring ah a thleng. Mon mipi pawlin “Lilawn hmin ah kan buai ciamco nawn lo, ralkap pawl kan neh lohli hi a thupi sawn ah kan ruat” an ti.\nManny Pacquiao In ‘Myanmar Ram Hrang Thlacamnak Ah Ra Telve Uh’ Tin Leitlun Mipi Pawl A Sawm


TUNI TIANG MI THINLUNG A KHAWIH ZET MI “OMAYRA SANCHEZ” ZUK – Ethuthang\nTUNI TIANG MI THINLUNG A KHAWIH ZET MI “OMAYRA SANCHEZ” ZUK\nNovember 13, 1985 Colombia ah meisatlang (Nevado del Ruiz Volcano) a puak kuai ih a suak mi meisa ti, vur le cairbek pawl cun tlang kiangkap ih a um mi khua tamzet a siatsuah. Cu pawl lak ah kum 13 mi Omayra Sanchez um nak khua Amero khal cu a siat tel ve. Omayra Sanchez cu an inn a siat mi lak ih tang a ni a bawm tum lai ah rinlopin an inn phar a tluk ih a ke a nen tang.\nNauhak lai a si vek in tha a nei lo ih concrete thawn tuah mi an phar ih a ke tang mi cu a dir suak lohli theilo.A rei deuh hnu ah cun a a rit deuhdeuh ih dir thei ngeih nak a um nawn lo. A hmutu pawl khal in bawm an tum nan a ke nen nak concrete a rit tuk ruang ah le bawm nak ding hriamhrei thilri an khua ih a um lo ruang ah zohman in an run theilo.\nCutin harsa tak in zaan thum sung a um hnu ah celh nawnlo in a nunnak a liam. Zuk sung ta hi a thih hlan te ah photojournalist Frank Fournier in a zuk ta mi a si ih, hi Omayra Sanchez zuk hin 1986 World Press Photo of the Year award a dong.\nNevado del Ruiz Volcano hin minung 23000 hrawng ih nunnak a lak ih khua 13 hrawng a siatsuah. Colombia ram thuanthu ih siatralnak an tongmi lak ih nasabik a si.\n← Sikalama Kung 200 Cin Le Thlakhatah Ks ting 60 Ngah Thei\nKedam hruklo ih WorldCup rak teltum India Football Team →\nALASKA AH 7.9-MAGNITUDE TLUK IH THACAK LINGHNIN\nJanuary 23, 2018 Iris Hnem Comments Off on ALASKA AH 7.9-MAGNITUDE TLUK IH THACAK LINGHNIN\nLUCIFER BIAKINN SUNGAH RAAITHAWINAK LE MEMBER THAR AP NAK AN NEI (+VIDEO)\nMarch 4, 2018 Iris Hnem Comments Off on LUCIFER BIAKINN SUNGAH RAAITHAWINAK LE MEMBER THAR AP NAK AN NEI (+VIDEO)


A Hmin Kengtu - Chinland Today Media\nA Hmin Kengtu\nJuly 1, 2010 11:43 pm·0 comments\nHih Antiok khua ahhin a si dungthluntu pawl cu Khristian ti’n an kawh hmaisabik. – Tirhthlah 11:26\n– Job 22-24\n– Tirhthlah 11\nHans Geiger, Marie Carie, Rudolf Diesel, Samuel Morse le Louis Braille pawl hi bang awknak an nei. Anmah pawl cu thil thar hmutu le hminsin tlak thiltuahtu an si ruangah an hmin a lang ih midang tampi thawn “Encyclopedia Britannica’s Greatest Inventions” cabu sungih “milai nunnak a tthathnempitu le a thlenghtertu hmuhsuaknak 325 pawl tuahtu” lakah an tel.\nKannih Jesuh Khrih dungthluntu pawl khal Khrih Hminputu kan si. Luka in kawhhran hmaisa thu a ngannak ah, “Zumtu hmaisa dungthluntu pawl Christian tiih an rak kawh hmaisabiknak cu Antioch khua a si,” a ti (Tirh. 11:26). Nehhnu ah Peter in, “Christian nan si ruangih nan tuar a si ahcun nan ningzak hlah uh,” tiah tha a pek (1Pet. 4:16). Christian tiih kawhmi cu Jesuh Khrih ih dungthluntu pawl nautatnak ih an rak hmanmi asinan annih in upat sunlawihnak in an rak cohlang. Khrih ttantu tiih hminsinnak a si.\nAuckland University ih Classics hotu a rak ttuan dahtu E.M. Blaiklock in, “Christian timi hmin hi a remcaannak a um, ziangahtile mi pakhat Messiah (Christ) zumtu le cohlang ih amah parah rin-umnak neitu khi a si. … Atu san thar ih kan hman daan khal cuvek tthiamtthiam a si. Christian timi cu Jesuh Khrih cu i Runtu le ka Bawipa a si tiih a zumtu le a cohlangtu pawl tinak a si,” a ti.\nTuni Jesuh Khrih dungthlun pawl cu in Runtu, kan Bawipa le kan rual ttha a simi Khrih hmin kengtu kan si. – David McCasland\nChristian pawl hi ziang thawn an bang?\nZiangmi in an nun a danglamter?\nAnnih cu mi menmen an si ko,\nThinlung takin Pathian duhtu pawl. – D. De. Haan\nA hmin men lawngih Khristian si hrimhrim hlah,\nziangahtile Khrih Hmin kengtu na si.\nRaal pawl Diremnak


Punxsutawney Phil - Chinland Today Media\nFebruary 2, 2009 12:30 am·0 comments\n2 Piter 1:16-21\nProfet pawl ih an rak simmi parah zum hngetnak kan nei sinsin. Nannih khal cuih thu cu thupizet a si ti’n nan ruat le a t.ha ding. -2 Pet 1:19\n– Suahlannak 29-30\n– Matthai 21:23-46\nPunxsutawney Phil cu leilung sung vok a si ih a umnak kua sung ihsin February ni 2 ni tinten a ra suak ih nikhua thu a simcia ttheu. A thlam a hmu le zarh ruk sung khua a siklai dingih a hmu lo le tuan ah khua a tthal ding a ti ttheu.\nHimi thu cu zo hman in thupi ah an laak lo. A simmi cu rintlak a si lo ih a dikmi hnakin a dik lomi a tam sawn an ti.\nHmansehla a dik ringringmi le a thupizetmi cu Peter in, “Profet pawl ih an rak simmi thuthang parah lunghmuinak hnget sinsin kan nei. Nannih khal cuihthu cu thupizet a si ti’n nan ruat le a ttha ding; Ziangahtile cuih thu cu Khrih ih Ni tleunak nan thinlung sungah vaang zawng deirel arsi tleu bangin a tleu hlan tiang khawthim sungih a vaangmi mei-inn bangtuk a si” (2 Peter 1:19).\nPeter cu James le John thawn hmuihmel thlengnak tlangpar ih an umlai ih Jesuh cu Thukam Hlun sungih Profet maksak pahnih Moses le Elijah thawn ding khat ih a hmuhmi thu a ruat. Cuih Profet pahnih thawn an umlai ah Pa Pathian in a Fapa a khih ih, “Hipa hi ka hrilmi ka Fapa a si, a thu ngai uh” (Luka 9:35) a ti. Jesuh ih ttongkam cu, “Sim sungmi ttong” a si ti a dik taktak.\nZiangtik hman ih a palh dah lo le lampial ih in hruai dah lotu ding cu Jesuh a si.\nJesuh hmai ah kuun in,\nA ke hram ah bok uh;\nSiangpahrang pawl ih siangpahrang lukhuh kan khumter ding,\nKan khualtlawn a cemnak vancung ah.\nA si ding tiih ruahnak peknak leiram ah\nPathian Ttongkam lawng a pelh dah lo.\nZumnak in Nehnak a Co


Matupi Ah Chin Pastor 2 In Bomb Kammi An Pal Puak – Meifar\nMatupi Ah Chin Pastor 2 In Bomb Kammi An Pal Puak\nApril 7, 2022 admin Lawrkhawm 0\nChin State, Matupi, Rezua khua ih tlawnginn tualrawn ah Chin pastor 2 in bomb kammi an pal puak. April 2 sun ah kum 37 mi Pastor Yoe Myo le kum 43 mi Pastor Tim Za Lian cu tlawnginn sungah an va lut ih vanduainak an tong.\nPastor Tim Za Lian ih ke pakhat a tan ruangah Mizoram ah an tuamhlawm rero lai. Tualsung mi in, “Khuadang ah an va feh phah ah tlawnginn ah an lut duak ih tlawnginn an zoh. Himi tlawnginn ah ralhrang pawl umhmun an rak khuar zo, ralhrang pawl cu an tlung thluh zo.\nRalhrang pawl ih kammi bomb a si, bomb paltu pakhat sawn ih ke a tan” a ti. Ralhrang pawlin ‘himi bomb kamtu cu CDF pawl an si, bomb puak ruangah pastor pahnih in hliam an tuar ih tlawnginn khal a siat’ tin an tarlang. Asinan, CDF- Rezua in anmai kammi bomb a si lo thu le ralhrang pawl ih kammi bomb a si thu an phuang.\nRalhrang pawlin an kammi bomb cu an thianfai sal lo ruangah himi kiangkap hrawngah feh lo dingin CDF in ralrinnak an suah. Ralhrang in thuneihnak an lak hnuah Chin ramsung ah bomb kammi ruangah minung 5 ih nunnak a liam zo.


The Chin Times, Author at The Chin Times - Page 2 of 14\nHrekkhat in tlangpar party vote a cu hrih lo an tinak san pakhat cu: “Democracy dik tak kan ngah hrih lo” an ti ruangah a si. Hluttaw ah Ralkap 25% an tel lai ruangah cutiih an tinak a si. Cui ralkap 25% telter lo ding cun 2008 Danhrampi rem a t့ul. Danhrampi rem theih dan cu kan thei cio thluh\t...\nPosted by The Chin Times September 18, 2020\n“Ziang khaw theilo mino rual” Timi Ṭawngkam Hi – Michael Van\nTufang cu zo poh khalih buaipi a si vekin a tikcu can laifang a si ih ka hmuhdan tete run ngan ve hnik sehla.. Tufang kan Chinram dinhmun kan thlir asile, Campaign tuah rero laifang a si ih, Party hotupawl bialfang in thu tintian, an tuah thei dingmi siseh, an tuah theilo ding tiang khal mipi hnen ih thu an\t...\nPosted by The Chin Times September 17, 2020\nNLD le CNLD danglamnak: ———————————— #NLD Party cu Kawl Miphun hruaitu pawl ih Policy tuah mi ah a ṭhum aw. Chin ram ih NLD thape tu pawl khal Daw Aungsan Suhkyi ah an ṭhumaw lala. #Campaign Auhla khal ah Pi Suhkyi in Chin ram in duhdaw tuk ih Budget tampi in pe. Chin Cozah in Chin ram ih #Farthing kung\t...\nPosted by The Chin Times September 16, 2020\nKan sunmang vekin ni nikhat ah cun Chin Ram in Zalenak kan sualsuak leh ding . Ziangah tile Pathian in hivek dinhmun ah in ret ringring lo ding. Kawl uknak hnuai ih kan thlen hnu ah kan Pipu Hruaitu pawl in Zalennak hi hriamhrei citin cireng hmang in an rak sualsuak tum rero tihi el theihlo thudik ti sela a\t...\nUnion Betterment Party (UBP) ih Politics Policy\nUnion Betterment Party (UBP) – Hotu; Turah U Shwe Man Party ih Politics Policy Myanmar ram thawn a milaw mi Federal Democracy System cangsuak ding le mipi kan zaten kan co dingmi kan ngah theinak ding. A zalenmi le diknak thawn Economic Market System cang thei nak ding. Ramhrin miphun (Tlangpar mi) kan zaten lungrualnak cangsuak tertu diknak, zalennak, a\t...\nNLD Party in Ralkap An Kutsung Ah An Ret Thei Taktak Pei Maw? by Ting Hlei Thang\n“NLD in tui hrilawknak ah kan tlin sal asile Ralkap hi cozah kuthnuai, mipi kuthnuai ah kan ret ding” an ti. Ziangah saw tui kum 5 an lal laiah an tuah lo? 2015 hrilawk hlanah kan tlin asile Daanhrampi kan rem ding. Federal ukawknak in kan kaihruai ding an rak ti. Danhrampi rem le Federal duh ah kan rak vote\t...


An Tlan Thei Nan An Rualpa Hliamtuar An Tlansan Siang Lo Ih An Tuamhlawm Laiah Ralhrang Pawlin An Kai – Meifar\nAn Tlan Thei Nan An Rualpa Hliamtuar An Tlansan Siang Lo Ih An Tuamhlawm Laiah Ralhrang Pawlin An Kai\nDecember 5, 2021 admin Myanmar 0\nTuizing December 5, 2021 ah Yangon, Kyimyindaing ramsung ah mino pawlin lamzawhnak an nei, cutin an lamzawh lai cu ralhrang in motor in an va pah rumro. Lamzawhnak ih tel mino pakhat in, “Minung 5 cu an pah that, motor in an pah hnuah minung 15 aitam an kai” a ti.\nMaung Aka Kyaw timi mino khal ralhrang pawlin an pah ngah ih hliamhma thawn a let, a rualpi pahnih in tlansan siang loin an tuamhlawm ih ralhrang pawlin an pathum in an kai. Maung Aka Kyaw tuamhlawmtu mino pahnih cu Ma Mya Kyu Kyu Thin le Ma Yin May Aung an si ih tlannak caan an nei ko nan an rualpa an tlansan thei lo ruangah ralhrang pawlin an kai.\nAnmah theitu pakhat in, “Phone kan lei ding tin tongaw dingin an beaw, lamzawh hnuah phone an lei tum maw si ti cu ka thei ve lo. Ralhrang pawlin Maung Aka Kyaw cu an pah let, amah tuamhlawmtu Ma Mya Kyu Kyu Thin le Ma Yin May Aung khal ralhrang pawlin an kai.\nAn pathum in rualpi ṭha zet an si, tu’ah Maung Aka Kyaw hi a thi zo tin thuthang a suak bet. Khuitawk hmun ah an hruai ti khal kan thei hrih lo” a ti.\nMaung Aka Kyaw le Ma Yin May Aung hi unau an ti, an rualnu Ma Mya Kyu Kyu Thin le Maung Aka Kyaw cu Food Panda ah thilri zemtu Delivery hna an ṭuantlang ih tuisun sunday hi an cawlhsun a si vekin an tongaw khawm. Mino pathum cu kum 20 hnuailam hlir an si ih Hlaing Township le Insein Township ih um an si.\nZRA In PDF-Zoland Hruaitu Pakhat An That\nRalhrang In Yangon Lamzawhtu Pawl An Pah Hnuah Thuthang Latu 2 An Kai Ih An Thuhla Theih A Si Nawn Lo


Lungput Khihhmuhtu - Chinland Today Media\nAugust 4, 2009 6:01 am·0 comments\n2 Sansiarnak 7:1-14\nKa hmin ih ka kawhmi ka minung pawl in ka hnenah lungsir in thla an cam, ka mit-hmai an hawl ih an thil ttha lo tuahnak ihsin an kir saal a si ahcun van in an thlacamnak ka thei ding, an sualnak ka ngaithiam dingih an ram cu ka damter saal ding. -2 Sansiar. 7:14\n– Saam 66-67\n– Rom 7\nAbraham Lincoln in cangan thiam Harriet Becher Stowe ih thu an sim tikah, “Nunau nu te in hi tlukin a nasami raalpi thawhnak cabu cu a ngan,” tiah a ti.\nAbraham Lincoln ih lomnak cu a nasa lemlo nain Stowe ih cabu “Uncle Tom’s Cabin” timi cu America ram ah sal neih theinak thu cemter dingin a thupizetmi cabu a si. Miphun hrinhnam thleidan awknak le sal neih ih dik lo zia ngannak cuih cabu ramsung raalpi (civil war) suahtertu cabu a si. Abraham Lincoln in sal luatnak thu a than. Curuangah Stowe ih cabu cu rampi thlengh awknak lungput khihhmuhtu le bawmtu tthabik ah a cang.\nSiangpahrang Solomon hnenah tangdornak le sualphuannak in Israel mi pawl lungput thlengh awk daan ding thu Bawipa in a sim. “Ka hmin ih ka kawhmi ka minung pawl in ka hnenah lungsir in thla an cam, ka mit-hmai an hawl ih an thil ttha lo tuahnak ihsin an kir saal a si ahcun van in an thlacamnak ka thei ding, an sualnak ka ngaithiam dingih an ram cu ka damter saal ding (2 Sansiar. 7:14).\nKhristian kan si vekin a hmaisabik ah kan nunnak felte’n kan rem a ttul. Tangdorzet in thlacamnak le sualsirnak thawn Pathian kan hawl ahcun kan nunnak ah thlengh awknak a um ding. Pathian in rampi thlengh awknak lungput khihhmuhtu ah in hmang ding.\nKan lung thoter saal aw,\nNa duhdawtnak in kan lung khatter aw;\nRuahsannak thar thawn khatter aw,\nVanlam meisa tleu in.\nThinlungput a dik lo ahcun Uk awknak dik a um thei lo.\n– Abraham Lincoln (US President)\nOlympic Puai Maksakzia


UCL Quarter Final Draw A ‘Leaked’Timi A Dik Asile UEFA An Mualpho Ding – Times Of Chinland\nTui season hrang champions league quarter final draw cu tui zanlam March ni 15,Myanmar 5:30 pm ih neih ding a sinan,quarter final ih an do awk dan ding cu a langsuak zo tiin Twitter ah a larzet.\nChampions league group ,sungsuak le quarter final an draw thu ah mi tamzet in UEFA an rak soisel theu ih ziangkim anmah in thupten an relfel cia theu an ti.Asinan,UEFA cun dikzetih me a dirh ringring thu le relfel cia zianghman a um dah lo thu in mipi a simfiang theu.\nTuitum khalah Champions league quarter final ih an ton awk dan ding cu Champions league Director in online parah a thlahsual tiin thu a thang ih a dik taktak asile nasa zetin UEFA an mualpho dingih an hrang thil tha lo zet si ding.\nTwitter parih lar Champions league quarter final an do awk dan ding an timi cu Liverpool vs Ajax ,Juventus vs Porto ,Man United vs Tottenham le Barcelona vs Man City tipawl a si.\nHih thu a dik le dik lo cu tui zanlam Myanmar 5:30 pm hnu ah kan theifiang dingih a dik lo asile ,UEFA mualphoh tum theutu pawl an mualpho dingih a dik pang asile nasa zetin UEFA an mualpho ding a si.


Kum 10 Mi In Thousand Dollars Tuah - Chinland Today Media\nKum 10 Mi In Thousand Dollars Tuah\nApril 11, 2015 1:04 am·0 comments\nAelita ti mi kum 10 nu te cun zuk suai leh painting a paih tuk ih a zuk pawl hi mi in an duh thei tuk man nei zet mi ah a can ring ring. A zuk suai mi pawl cu New York, London, Italy leh Hong Kong ah show cased a tuah ih mi in an duh thei zet. Cu ruang ah hi mi kum 10 nu te cu Forbes Magazine ah an suah ih Good morning America, CBS,BBC leh The Washington post pawl in tla interview an rak tuah a si.\nAelita hi Australia Melbourne ih suak Michael Andre leh Russian mi Nikka kalashnikova te ih fa nu a si. A mah hi zuk suai (painting ) lam pang hi paih zet tu a si.\nAelita hi nau hak dang vek tho tho a si ih mi hlim thei zet a si fawn. Kei cu zuksuai Art lam pang ah ka hmin a thang thlang ih leilung pi nih tla in thei thok thlang ruang ah ka lung a awi tuk a ti. A leng dawr ih ka vah tik khal ah mi in in thei thluh ” Oh, nang hi ka lo thei hminthang zet mi artist Aelita kha na si ti aw” ti in ka vak nak ah in sut theu.\nAelita hi 2007 ah a suak ih leitlun Wikipedia neitu lak ah nau hak bik a si. Thla 9 mi a si in zuk suai a thok. Thla 22 mi a si in acrylics on canvas, Melbourne’s Brunswick street Gallery ah zuk a suai ih a suai mi 15 sung in 7 cu $ 300 in $3000 kar lak in show hman an tuah man hlan ah mi an an lei sak theh man a si.\nKum 4 a si in zuk pakhat a suai (painting) a tuah mi hi $ 24,000 in an lei. A suai mi hmuah hmuah hi mi in an duh thei tuk ih a mah tla in hiti vek ih hna tuan hi ka paih zawng a si ti in a sim.\nAelita cun zuk ka suai cun ka thin a nuam ih ka hlim. Ka dam sung cu himi hna hi ka tuah ding a si ti in interview nak ah a sim a si. Kum 10 mi te a si nan kan tuah thei lo mi pawl hi nauhak te cun a tuah a si.\nRef: the chinvoice\nAsia Rampi Sungih San Manbik Myo Sinak Dinhmun Shanghai In Ngah\nMAS Vanzam Flight MH066 Cakkhai in Hong Kong Vanzam Kerawn ah Ttum\nMi Rothap Le Mi Hratkhawkheng Bruce Lee\nChina In BBC Website A Block


Kan ram ah US Tourists lut kan duh lo | Falam Online Media\nJuly 8, 2020 July 8, 2020 admin\t0 Comments covid - 19\nU.S. Arizona thawn ramri awmi, Mexico, Sonoyta ramkulh mipi pawl cun Covid – 19 nat karhzai cuangnak U.S. ram, mipi pawl, an ram Mexico ih lut theilo dingin kham dan an tawlrel a si.\nUS tourist pawl in cawlhahdam nakih an hman ṭheu mi Mexico, Puerto Peñasco tipi kap fehnak ziin ihsin Sonoyta ramkulh mipi pawl in an ram ah US tourist pawl lut theilo dingin an kham mi a siih mah le innsang motor suah cio in lamziin an kham.\nPuerto Peñasco beach\nSonoyta mayor, José Ramos Arzate cun, “US tourist pawl kan ram ih lutlo dingin kan sawm hramhram a si. Natnak karhzai cakzetnak U.S. Arizona ramkulh ihsin kan ram sungih nathrih lutlo dingin khawtlaang hrahdam theinak dingah lungrual ten thuthluknak kan tuah mi a si.”\nSonora ramkulh harhdamnak ṭuanvonei Enrique Clausen khalin, “Covid – 19 karhzailo dingin le khawtlang mipi harhdamnak ngaihsak in cangvaih a ṭul. Tufang ih kan tuah ṭul bikmi cu US lam ihsin Mexico ram ih lut tumtu kilkhawi hi a si” tiin tuhlan thla 1 hrawng ah a rak sim dah.\nU.S tourist pawl lutlo dingih motor thawn rak khamtu pawl lakih telve mipakhat cun, “Pu Trump in Mexico ihsin riittheihsii, daan loin US ah hnaṭuan dingih luttu le nathrik siava pawl US ah lutter ka duhlo tiin hruang sangzet a sak. Kan nih khal US ih karhzai cakzetmi pulhnat hrik paitu pawl kan ram ih lut ding kan duh velo ruangah hivekin lamziin kan kham naksan a si.”\n“Tubaite ah hruang vehvai ih a rat ṭum khalah Mexico ih natsiava in US ramri ih um pawl nat a kaai ter thluh tiin a sim ih cuvek ṭhiamṭhiam in kan nih khal US ram ihsin kan ram sungah natsia lutlo dingin kan kham ve a si” tiin a sim.\nUS ramri ih um Mexico mipi pawl ih motor thawn lamziin khamnak cu Mexico cozah in a fial ruangih tuahmi a si lo. Kiangkap ih um khawsung mipi pawl in khawtlang himdam theinak ding ruahsan in an tuah mi a si.\nTuah, Mexico ram ah Covid – 19 nathrik kaaitu mipum 268000 hrawng an um zo ih cumi lak ihsin mipum 164000 hrawng an damsaal ih mipum 32014 an thi zo a si.\n← Quarantine center ah a thupten lut ih ZU intu an Kai\nFalam, Tlanglo veng, Tangtaziin ah Lei min (+Video) →\nKum 24 hnu lawngah Nunau 128 bawmtu thuhla thei suak\nLaak-Ek, Acid le Hramro tivek rawi ih Hmakphek Lem tuahtu Company an Mual Pho


St. John Bosco (1815-1888) January (31) | Radio Veritas Asia\nSt. John Bosco (1815-1888) January (31)\nJohn Bosco cu 1815 August 16 ahTurin khuapi thawn a nai awk nak hmun Italy ram Becchi ah a rak suak. A Nu le Pa cu lo thlo mi, mi harsa an si. Kum hnih a kimah a Pa in a rak thih sanih a\nNu cu a fa le pawl hrangah zonzai zetin hna a rak tuan. John a hung tum deuh in a Nu hnatuan nasa zetin a rak bawm. John cu a hung thanglian vivo ih Siangbawi cang dingah ruah nak a rak nei nan a Nu a rak sim ngam lo. Ziangah tile Minor tlawng kai nak man a kuan thei lo ding ti a ruah ah a sim ngam lawk lo. A sinan kum 16 a kimah siangbawi tlawng kai dingah a rak feh. Tlawng uk tu Siangbawi pai thusim mi zaten fangkhat te hman hrel lo in a sim thei sal. Kum 1841ah Siangbawi can nak a ngah hnuah Turin khua ah Siangbawi a rak tuan. Cui khua ah cun thawngtla pwl, mino pawl le lamzin parih nauhak pawl hrangah nasa zetin hna a rak tuan. Nauhak pawl Christian nun ram le tuan vo pawl tha ten an theih thei nak dingah St.Francis de sale cazir nak tlawng a rak phuan sak. Bosco cu cuih mithianghlim ih thinnem nak le um tu daan a duh ruangah tlawng phuan thei dingin milian zet nunau pakhat in inn a rak pek ih cui inn sung khal ah St.Francis de Sale ih zung lem tla a rak retih a nun tu zia khal a rak cawng a si. Catbang lo ih a hnatuan nak cu a Nu khal in tha a rak pe theu.\nNuncan ziaza tha le Christian tha an can thei nak dingah Bosco in Boot kedam tuah nak, puan thit nak le cauk tuah nak hnatuan nak pawl a rak phuan sak a si. Minung pehtlaih nak a thu pit tuk ti a thei ruangah zan tim tiang thuthang le cauk ngan nakin tik cu a rak hmang theu. A thlacam nak cu "thlarau pawl cu i pe awla a dang cu lak theh aw"tiah thla a rak cam theu.\nKum 1859 kum ah Salesians a rak din thok.1872 ah Sister pawl tlawng a rak phuan. Kum 1888 kumah John Bosco cu a nun nak a rak cemin 1934 kum ah mithianghlim a si thu an ngamhnget a si. Mithianghlim John Bosco bangin taksa thlarau lamah zuamnak kan neih thei nak diang zuam tlang uh si. Midang hrangah leitlun kan nun nak caan tawi te hmangin Pathian ah thinlung rin um nak thawn a hnatuan tlang uh si. Harsat nak buai nak tuar thei in a hnenah thazaang la tlang uh si.\nFala tlangval kutsih nak a nei tu ding pawl a kilkhawi tu Mithianghlim Valentine thutawi\nLoudes khuaih Bawinu Maria (Febuary,11)\nSt.Agatha (Virgin le Martyr )


Suu Kyi Ih Nobel A Laklaiih Thucah Tawi : Kum 21 Hnuah - Chinland Today Media\nSuu Kyi Ih Nobel A Laklaiih Thucah Tawi : Kum 21 Hnuah\nJune 16, 2012 12:49 pm·3 comments\nSuu Kyi Ih Thusim Lai\nKum 21 a liam hnu ah Nobel Remdaihnak lawmman ngahtu Aung San Suu Kyi cun tuisun ah Noble khawpi Norway, Oslo ah a lawmman ngahmi peksalnak hunserh an tuah sak ih thusimnak a nei. John Fennis in hi lawmmang ngah thei in a hmin hi Nobel tawlrel tu pawl hnenah a pek mi a si.\n1991 Nobel Peace ih lawmman ngaingai capi leh suitum cu a fapa in hi kum ah a mah aiah a rak lak sak zo. Tuisun ahcun hi lawmman a ngahnak hunserh ih a thusimnak canpual cu hmansal a siih minute 15 tluk thusimnak a nei. A thusim dingih a kawh zawngah le a sim thluh ah a suakkhawmtu ramtin upa pawlin minute 2 lenglo kut zapi bengin an lawm.\nSuu Kyi cun Kan ram sungah remdaihnak thleng dingin ka kaih hruai party pawl in hmalaknak kan nei thok rero zo. Ram dang pawl ih bawmnak hi kan tul a si. Ka rampi nitlaknak lamah buainak , tlangparmi pawl parih ngaihsaknak , ramthukhel ruangih thawngtla khal an um lai. Thawngtla pakhat ih a sia le tha theihnak khal tampi lakih pakhat a sive tiin asim.\nTlangparmi pawl thawn kahawk nawn lo ding hi ramsung ih rualremawknak ding lampi a si. Inn thawng ih khuahkhirh ka silai ihsin ka zirsuahmi thil thupi bik pakhat cu Ngilneihnak hi a si. Kan ni kan dawimi le kan zuammi cu remdaihnak lawmman a siih cui remdaihnak lawmman kan timi cu zalen\nnak, kilhimawknak leh umkhawmtlang theinak a si. Zanah remdaihnak thawn it in zingah hnangamten thawh thei ding hi a thupi a si.\nLeitlun ramtin in remdaihnak hrang kan kut kan sihkhawm awk ahcun kan leilungpi cu ngaihsakawknak le remdaihnak in a khat ding a si ti phah in le lawmman a petu hotu tuanvo neitu pawl leh leitlun ramtin ih a mah thazaang petu pawl hnenah lungawi thu sim phah in a thucah cu a cawl ter.\nAung San Suu Kyi Pangparhmuan Norway Ah Tuah Ding\nPu Thein Sein Cun Kumthar Thucah Sim\non June 16, 2012 at 1:19 pm\nA sungkhua kimte kim sehla a duh ve zet ding.\non June 16, 2012 at 4:25 pm\nA lung put te cu dawt um nasa ka ti, zum tu in cui lungput cu nei fingfing nungla Kan Pathian a sunglawi awm ee aw.\nharsat nak le do nak kan ton mi pawl hi kan nun zirh tu tha bik an si… kan lei nun le thlarau nun khal ah.\ncun iksik nak hi hrial thei nung la a va duh um tak ee…………\nting h t says:\non June 17, 2012 at 1:53 pm\nHunserh an hmang ti?


Ralkap Meeting Ah Pu No Than Kap A Tel ,CNLD Lam In Kan Theihpi Lo An Ti – Vapual Auaw\nTuini may 21 ah ralkap ih dinpi UEC thar cun avei hnihnak meeting an ko ih party 59 an tel tiah tarlang a si. Cumi sung ahcun Chin party CNLD hmin khal a lang ve ih CNLD chairman Pu Ngai Sak suh a si tikah a hnuailam bangin a rel.\nPu David Ngai Sak cun “Kan theih dan vek asile CNLD hmin in ralkap ih dinmi UEC thar meeting kaitu cu Pu No Than Kap a si. Pu No Than Kap cu UEC meeting kai lo dingin kan simthei ih ca khal kan kuat. Asinan, cuvek cingin ziangruangah meeting a rak kai timi cu kan the lo. Tu ah zingzoinak kan nei rero ih thu felfai kan theih tikah thu kan suah cih ding a si,” tiah a ti.\nThilthleng thawn pehpar aw in Pu No Than Kap cu thuhla sut dingah phone rero a sinan, a phone call theih loin a phih thu an rel. Tuih dinhmun Chin party CNLD ah Chairman tuantu cu Pu David Ngai Sak a si ih Pu No Than Kap le Pu Zo Zam cu Chiairman si nawn loin thurawn petu ah ret an si.


Australia : Caancem zomi million gallons Beer pawl cu renewable energy ah an tuah | Falam Online Media\nAustralia : Caancem zomi million gallons Beer pawl cu renewable energy ah an tuah\nAugust 16, 2020 August 16, 2020 Ni Hnem Sung\t0 Comments\nCovid 19 boruak ruangah Australia ram ih bar le restaurant tamzet an phitter ih dawr thilri tamzet a siat phah thluh.\nDawr thilri lakih siatolzet pakhat cu beer pawl hi an si. A intu an umlo ruangah beer Millions gallons pawl cu caancem in an siatral thluh.\nAsinan, cuih beer pawl cu hlon men loin Adelaide khua pawn ih tidai tifainak cetzung (Glenelg Wastewater Treatment Plant) ah an kuat thluh.\nBeer pawl cu cuih hmun ah tulai technology hmangin an suang/filter bet ih biogas ah an tuah. Cuih biogas cu Glenelg Wastewater Treatment Plant meisa tha pek nakah an hmang theiih an ruah hnakin a rak ṭangkaizet.\nSA Water treatment plant ih senior manager Lisa Hannant cun, “caan cem zo mi beer 150,000 litres kan hmang mi cun zarh khat ah 355,200 cubic meters biogas a suah thei. Cumicu May thla ta a si. June thla khalah beer 150,000 litres kan hmang mi cun 320,000 cubic metres biogas a suah thei. Cumi pawl cun Inn 1200 hrang meisa a pe thei” a ti.\nCovid 19 ruangah Australia beer suang company pawl an tlaksia zetih an ramsung beer company tumbik Lion Beer Australia khal, an beer a siat ṭheh ruangah 4.5 million liters (1.188 million gallons) lenglo beer pawl cu an sungral ṭheh a si.\n← Mi Cak Salai Cung Ven Ham, Fang dipkhat cu a keu ih a sep vohvoh +VIDEO\nMandalay ih Mihlo Pa Lal Thawm Lian hmusaal a si zo →\nDecember 3, 2020 Ni Hnem Sung 0


Naupai In Tiva Ih Fen Nauhak 3 A Runsuak, “Pathian Cangvaihnak” A Ti – Meifar\nNaupai In Tiva Ih Fen Nauhak 3 A Runsuak, “Pathian Cangvaihnak” A Ti\nJune 5, 2021 admin Leitlun 0\nMichigan nu Alyssa DeWitt cu naupai a si ih thla 5 a kim zo, May 25 sunah a fate 3 thawn First Street Beach ah an feh ih boruak thiang an hawp. Alyssa DeWitt in “Thli a hrang tuk ih inn ih um men ding ka si nan ka va feh ṭul in ka theihawk ruangah thli hrang lakah kan va feh” a ti.\nA fale pathum kum 6, 3, 2 mi cu tiva kap ah leithanel an puah rero, nidang ahcun tiva kehlam ah caan an hmang ṭheu nan himi sun ahcun tiva vorhlam kap ah a fale pawl cu a fehpi. Alyssa DeWitt in “Nidang ahcun tiva kehlam ah ka fehpi ringring, himi sun cu ziangruangah ti khal ka thei lo vorhlam kap ah ka fehpi hai. Keimai duhrilnak cu a si zik lo…” a ti.\nTiva kap ahcun a to ih tiva ih lek rero nauhak pawl a zoh, nunau nauhak tete pathum cu tithuknak lam ah an feh ih an buai hngal. Thli a hrang tuk ruangah tisuar in a la ih an pil thutthi lai cu a hmu, a caan leh tisung ihsin an kutban an rung phar ciamco.\nAlyssa DeWitt in an talbuai ti a theih veten a fate pathum cu tikap, hmunhimnak ah rak um uh a tiih tithuknak lamah cun ava tlan hngal. A tlan phah ah 911 a phone ih thli a hrang tuk ruangah a ṭong khal an rak theithei lo.\nTiva ah nauhak pathum ih kut a hmu nawn lo ruangah thil pakhat khat ka tuah lohli a ṭul tin phone cu a bia nawn lo ih tisung ah a lut cih. Caan reipi sung a buaipi ih thli a hrang tuk ruangah a runsuak lohli thei lo, thli thazang le tisuar in tisung ah an dirlut sal cingcing. Nauhak pakhat cu a dirsuak thei ih nauhak nute in thlaphang tuk in “Ka thi ding” a ti.\nAlyssa DeWitt in “A mit ah ṭih thlaphangnak tumpi ka hmu ih nui dinhmun in thazang tumpi ka ngah vutvi’ a ti. ‘Ka lo tiam, Ka lo thihter lo ding’ a ti. Cutin midang pahnih khal harsa zetin tisung ta cu ava dirsuak thei, tivakap a thlengpi ih a fale pathum in an rak bawm.\nRunsuahtu pawlkom Emergency khal an thleng cih ih an zaten an him thluh, a pum sungih naute khal an zohdik ih a ṭha an ti. Mipi in a thuhla an theih tikah cun a phunphun in an lawm, an fak ih “Nuralṭha na si” an ti.\nNauhak 3 ih innsang pawl khalin lungawithu an sim. Alyssa DeWitt in “Pathian ih cangvaihnak a si, Pathian in ka um ṭulnak hmun ah in umter. Tuizan cu ka fale pawl ka duhdawt cuang, nauhak pathum ih nulepa khalin nan duhdawt cuang ding ti ka thei. Pathian hi a ṭha tuk aw” a ti.\nRalkap In A Pum Ah An Kap Ih A Sungril A Pawt, Ralkap In An Phum Cih\nTuizing Hlae Swe (လှေဆွဲ) Khua Ih An Kahawknak Ah Mipi Lam 20 Hrawng An Thi


Falam : GTI Phunsang Tlawng sak nak ding Hmunhma an hal | Falam Online Media\nFalam : GTI Phunsang Tlawng sak nak ding Hmunhma an hal\nChief Minister Salai Lian Luai le Chinram cozah ṭuanvonei ṭhenkhat cun January 3 zarhpi zing ah Falam, Zalai veng ih Government Technological Institute (GTI) tlawngpi sak nak ding hmunhma halnak an nei.\nHih hmun ah phun 8 ong pawl kaai theihmi GTH tlawng rak sak dingin tumtah a si na`n, cuih tlawng cu Thantlang ah sak a rak si ruangah phun 10 ong pawl ih kaai dingmi GTI tlawng sawn an sak tummi a si.\nHmunhma halnak ah Chin ramkulh cozah tuanvonei Pu Soe Htet, Pu Pau Lun Min Thang le Pu Lal Tin Mang te pawl in an telpi ih Hakha GTI tlawng sayakyi Dr.Tluang Za Thang in tlawnginn sak tum dan pawl simfiangnak a nei hnu ah CM Salai Lian Luai in ṭulsammi le tuah ṭul mi tete simnak a nei vivo.\nHih phunsang tlawnginn cu 2020-2021 cozah budget ah tumtah telcihmi a si ih cazirnak innpi 162`x 38` sau, kau dot hnih innpi cu Aroma Rose company siseh, a kulh nak pi 4000 sau hruang cu Cherry Par company in siseh ṭuanvo an la ding a si.\nGTI tlawnginnpi cu cozah kumpi budget zir in cazirnak, hnaṭuannak, hnaṭuan pawl umnak, tidai, meisa, Lamziin tvk pawl tawlreltum a si ih 2023-2024 budget kumpi ah on ding beisei a si thu Hakha GTI tlawng sayakyi Dr.Tluang Za Thang in a sim.\n← India : Emergency hrang ah Covid 19 Vaccine phunhnih hmansian a si zo\nTawkua Ṭial ih zir in a Totu theithiam thei Smart Toilet an tuah →\nInsein Thawnginn in David Lah a Luat zo\nMindat boruak sosang, SAC ralkap hmai an nor vivo ih khuasung an neih thlang


CDM ih telduhlo Saya/sayama pawl ruangah Mi 1 thi, 6 in hliam tuar - Falam Online Media\nApril 5, 2021 Ni Hnem Sung\t0 Comments\nSagaing ramṭhen, Panlaybu myo ih duhphorhnak ah ralkap le palik pawl in mipakhat an kap that ih mi 6 hrawng in hliam an tuar.\nApril 5 zinglam nazi 11 hrawngah Katha District, Panlaybu myo ih CDM lutlotu tlawng saya/sayama training kainak ih duhphorhtu mipi cu ralkap pawl in ṭhekdarh in meithal an kap puak ruangah mipakhat a thi.\n“Tuizing Myoma thlawng ih training kai tlawng saya/sayama pawl cu mipi in lenglam in duhphorh hnawhnak an nei ih culai fangah meithal an hmet puak. An buainak hi siizung le palik sakhaan thawn a hlat tuk lo. Hliam tuar pawl cu siizung ah an hnuk cih. Hliam tuar besia Mandalay lam ih kuat ṭul khal an um” tiah khuasung um mipakhat in a sim.\nDuhphorhnak ah a ṭang ih an kap ngah mi mipa pakhat a thi ih hliam tuar dang 6 cu Panlaybu siizungpi ah an kuat. Hliam tuar 6 lakah mipahnih an besia ruangah Mandalay lam ah kuat dingin timlamnak an nei rero.\nRalkap le palik pawl in duhphorhnak ih mipi an ṭhekdarh lai ah mi pahnih kaihkhih an si ih an pahnih in thawngtlak motor thawn Katha lam ah an hruai tiah BBC in a ngan.\nKawl ralkap pawl in ramsung Internet pehtlaihawknak an phit ruangah ပင်လယ်ဘူးမြို့ ih buainak hi lenglam mi in an thei tuklo tiah khuami pawl in an sim.\n← April 4 zaanlam ih Tamu kahawknak UPDATE!\nDothlennak hmui cuang tattoo cuktu Meihlio thawn malh sak →\nMisual ralbawi Min Aung Hlaing kai sak dingin NUG in INTERPOL hnen ah heeknak ca a kuat\nYangon : Mawṭaw cycle hrang ah Datsii zuar nawn lo dingin thu an suah\nJune 8, 2021 Ni Hnem Sung 0\nSAC ralhraang in Helicopter 3 thawn Sagaing ram kap thok lala